Opozicija zove policiju da pređu na njihovu stranu | Serb.rs\nSerb.rs > TEMA DANA > Opozicija zove policiju da pređu na njihovu stranu\nOpozicija zove policiju da pređu na njihovu stranu\n24. oktobra 2015. / Komentari su isključeni na Opozicija zove policiju da pređu na njihovu stranu\nProtesti u Podgorici foto:www.herceg.tv\nJedan od funkcionera DF izjavio je da postoji mogućnost da poslanike opozicije primi predsednik skupštine koji bi im tada rekao da napušta vladajuću koaliciju.\nFunkcioner Demokratskog fronta Predrag Bulatović izjavio je večeras, obraćajući se učesnicima protesta u Podgorici, da postoji mogućnost da poslanike dela opozicije primi predsednik skupštine Ranko Krivokapić, koji bi im tom prilikom, kako tvrdi Bulatović, rekao da se povlači iz vladajuće koalicije.\nPripadnici opozicije pozvali su policiju ispred Narodne skupštine da se skloni i pusti ih unutra na razgovore sa članovima vlasti, navodeći da narod neće ulaziti u parlament.\nSpecijalnoj policiji je upućen poziv da se povuče u kasarnu „jer bi državu trebalo da štiti od kriminalaca a ne od građana“, piše RTS.\nCrnogorski mediiji prenose da je šef Skupštine Ranko Krivokapić jednom od članova opozicije rekao da je spreman na razgovor o prelaznoj Vladi.\nU gomili se vide zastave Crne Gore, Rusije i Srbije, kao i kokarde, majice sa srpskim obeležjima, čak i zastave Srpske radikalne stranke, kaže reporterka B92. Trenutno je sve mirno.\nCrnogorski mediji prenose da su demonstranti palili baklje i bacali petarade pa su pripadnici policije stavili gas maske. Iste informacije se mogu naći i na Tviteru.\nNa protestu se mogu videti i transparenti na kojima piše „Nikad u NATO“ i „Vojna neutralnost Crne Gore“. Pojedici uzvikuju „Gotov je“ i „Milo lopove“.\nNa govornici se smenjuju predstavnici Demokratskog fronta, od kojih su neki zatažili ostavku Vlade Crne Gore. Funkcioner DF Milutin Đukanović je pozvao načelnika podgoričkog Centra bezbednosti Jovicu Rečevića da podnese ostavku i da, kako je rekao, ne bude sa mafijom.\nMilan Knežević je dao rok premijeru Milu Đukanoviću i predsedniku parlamenta Ranku Krivokapića da „za 45 minuta“ odgovore na zahteve protestnog skupa.\nKnežević je pozvao ostale opozicione lidere, Miodraga Lekića, Žarka Rakčevića i Aleksu Bečića da se pridruže protestnom skupu, ali oni se nisu pojavili.\nPredsednik opozicione Socijalističke narodne partije Srđan Milić je rekao da je „narod upalio baklju slobode“.\nU centru Podgorice oko 19 časova i deset minuta počeo je protest opozicije koji bi trebalo da traje, kako je najavljeno, do šest časova ujutru u nedelju.\nOrganizatori protesta su oko 15 minuta nakon 19 časova pozvali građane u šetnju do zgrade parlamenta. Izveštač RTS-a javlja da su demonstranti stigli do Skupštine Crne Gore i navodi da čelnici Demokratskog fronta kažu da je reč o mirnom okupljanju.\nNa platou ispred zgrade parlamenta postavljena je velika bina, sa više zvučnika, odakle će se okupljenim građanima obraćati čelnici DF, do nedelje do šest časova ujutro, kada bi, prema dogovoru sa policijom, protestni skup trebalo da bude završen.\nUprava policije je saopštila da je grupa građana iz Nikšića, prilikom dolaska na Trg Republike u Podgorici, prolazeći ulicom u kojoj se nalazi Ambasada Albanije, bacila nekoliko kamenica na ambasadu, ali nije bilo povređenih.\nTim povodom na oglasila se i Vlada Crne Gore koja je osudila incident, dok je Ministarstvo spoljnih poslova Albaniija saopštilo da „ostaju verni integracijama, kao i da huligani neće uspeti da to prekinu“.\nOsim toga, oni ističu da je 18:30 na Trgu Slobode oko 2.000 ljudi, kao i da je u 19h okupljeno oko 4.500 ljudi.\nPremijer Milo Đukanović izjavio je ranije da niti on, niti Vlada ne nameravaju da podnesu ostavku, jer bi to, kako je objasnio, bio čin neodgovornosti prema većini građana Crne Gore, koji podržavaju sadašnju vlast. Policija je upozorila da su mogući incidenti na protestu, a iz Centra bezbednosti u glavnom gradu Crne Gore građani Podgorice su pozvani da ostanu kod kuće.\nNa protestu će, kako je ranije najavljeno, biti zatražena ostavka Vlade Crne Gore.\nDF koji već 20 dana održava proteste u glavnom gradu Crne Gore, dao je vladi rok do danas da podnese ostavku i raspisivanje izbora, preteći daljim okupljanjima, a vlast najavljuje da je spremna da raspiše izbore 2. decembra, nakon prijema Crne Gore u NATO\nOznake: Crna, đukanović, Gora, kosovo, milo, nato, pad, Podgorica, policija, protesti, vesti, vlada / Objavljeno u: TEMA DANA


Amerika formira Atlantsku flotu za suprotstavljanje Rusiji - 03.12.2020, Sputnik Srbija\nAmerika formira Atlantsku flotu za suprotstavljanje Rusiji\nSjedinjene Američke Države će preimenovati Komandu američke flote u američku Atlantsku flotu, koju će preusmeriti na rešavanje zadataka povezanih sa... 03.12.2020, Sputnik Srbija\n11:45 03.12.2020 (Osveženo: 01:04 26.08.2021)\nCC BY-SA 2.0 / Christian Valverde /Flickr / Zajedničke vojne vežbe snaga NATO-a, uključujući Island, Švedsku i Finsku, u vodama Severnog Atlantika i Baltičkog mora\nCC BY-SA 2.0 / Christian Valverde /Flickr /\nSjedinjene Američke Države će preimenovati Komandu američke flote u američku Atlantsku flotu, koju će preusmeriti na rešavanje zadataka povezanih sa suprotstavljanjem Vojno-pomorskoj floti Rusije u regionu, saopštio je sekretar američke Ratne mornarice Kenet Brejtvejt.\n„Kako bi se izborili sa jedinstvenim izazovima koji se javljaju na atlantskoj pozornici vojnih dejstava, preimenovaćemo Komandu flote u američku Atlantsku flotu i preusmerićemo naše pomorske snage u tom važnom regionu na njihov početni zadatak – kontrolisanje pomorskih puteva pristupa teritoriji SAD i naših saveznika“, rekao je Brejtvejt.\nPrema njegovim rečima, „Atlantska flota će se suprotstaviti Vojno-pomorskoj floti Rusije koja ponovo deluje odlučno i raspoređuje svoje snage bliže i bliže istočnoj obali SAD“.\nAtlantska flota SAD je prvobitno formirana 1906. godine, ali je 2006. reorganizovan u Komandu flote SAD.\nRuski vojni ekspert Ilja Kramnik podseća da je Atlantska flota u vreme Hladnog rata bila najznačajnija za Ameriku, a nakon toga je težište pomereno na Tihi okean, piše „Vzgljad“.\n„Preimenovanje, odnosno obnavljanje prava Atlantske flote, označava da, s obzirom na pogoršanje odnosa sa Rusijom, SAD počinju da pridaju sve veći značaj Atlantiku“, smatra ekspert.\nKramnik prognozira povećanu aktivnost i koncentraciju američkih snaga u regionu, sada ne radi rutinskih vežbi čime su se uglavnom bavili poslednjih godina, nego sa ciljem „praktične konfrontacije sa Rusijom i njenom flotom“.\nPodsetimo, američki razarač „Džon Mekejn“ nedavno je uplovio u teritorijalne vode Rusije, prešavši dva kilometra preko granične linije u području zaliva Petar Veliki. Ruski političari i eksperti burno su reagovali na vest, ocenivši taj korak kao bezobrazluk i provokaciju.\nBritanski mediji: Broj ruskih podmornica u severnom Atlantiku zapanjujući\nParada „morskog vuka“: Zašto SAD prebacuju podmornice ka obalama Rusije


U svom uvodnom govoru, ambasador je istakao da su narodi Srbije i Venecuele oduvek održavali prijateljske odnose. On je napomenuo da se obe zemlje nalaze na udaru Zapadnog imperijalizma, na čelu sa Sjedinjenim Američkm državama. Po njegovim rečima, SAD još od 2015. godine vodi trgovinski i propagandni rat protiv Venecuele i Madura, a sve u cilju obezbeđivanja profita od eksploatacije nafte i ostalih rudnih bogatstava američkim krupnim kapitalistima. On je podsetio da Ustav Venecuele, donet za vreme komandanta Uga Čavesa, zabranjuje prodaju rudnih bogatstava privatnim kompanijama, što predstavlja trn u oku Američke buržoazije, željne bogatih nalazišta nafte, zlata, dijamanata i ostalih metala i minerala. U nadi da će oslabiti i srušiti progresivnu vlast pod vođstvom predsednika Madura, SAD, ali i druge zemlje zapadnog imperijalizma, poput Velike Britanije, započele su ne samo žustru medijsku kampanju protiv naroda Venecuele, već su pribegle i ekspropriaciji i eksploataciji venecuelanskih fabrika i finansija koje se nalaze na teritoriji ovih država, nanoseći štetu od oko 30 milijardi dolara.\nNakon ambasadora, skupu se obratila poslanica venecuelanske Narodne skupštine i učesnica Skupštine Interparlamentarne unije, drugarica Nosliv Andreina Rodrigez Franko. U svom izlaganju, ona se osvrnula na razvoj događaja u zemlji u poslednje dve godine, ali i na položaj mladih u državnim institucijama. Iz njenog govora jasno se moglo zaključiti da vlada i predsednik Maduro svoju vlast temelje ne na krupnom kapitalu, već na podršci radnog naroda. Poslanica je navela da je upravo zalaganjem Madura znatno povećan procenat mladih u svim državnim institucijama, kao i procenat predstavnika svih ugroženih grupa, poput penzionera, osoba sa invaliditetom i osoba iz siromašnih okruženja. Progresivni karakter Bolivarske revolucije posebno se može ogledati u činjenici da je nakon dolaska na vlast Uga Čavesa, 1999. godine, obrazovanje postalo dostupno svima, dok su ga ranije mogli priuštiti samo najbogatiji slojevi venecuelanskog društva. Ovakva čvrsta veza između naroda i vlade Venecuele nikako ne odgovara proimperijalističkoj opoziciji, koja se nadala izbornoj pobedi. Kako je ne vlada, već sam narod osujetio njihove planove, opozicija je, ostajući bez drugih opcija, započela nasilnu pobunu protiv naroda i Madura. Imperijalistički lakej, Huan Gvaido, na ulici se proglasio za predsednika. Taj čin predstavljao je direktno kršenje ustava i zakona Bolivarske republike Venecuele. Pokušaj opozicije da obezvrede sve institucije u zemlji završio se neuspehom, jer je narod, i pored zastrašivanja u vidu pretnji, nasilja, pa čak i spaljivanja pripadnika neopozicionih političkih partija, ostao uz predsednika Madura. Nakon izbora za Nacionalnu konstitutivnu skupštinu, 30.07.2019, na kojoj je ubedljivo pobedila Madurova Ujedinjena socijalistička partija Venecuele, opozicija je pristala na pregovore. Međutim, lideri opozicije su na pregovorima zastupali interese svojih tutora iz Vašingtona, zbog čega su oni nekoliko puta propadali. Uprkos teškoćama, a zahvaljujući zalaganju predsednika Madura, postignut je dogovor da se opozicija vrati u parlament, ali i da se sledeći izbori održe 2020. godine. Američki imperijalisti nisu stajali po strani, već su sve vreme aktivno podržavali svoje opozicione sluge. Pored već navedenih sankcija, oni su sprečavali uvoz hrane i lekova u zemlju, onesposobljavali elektrane, a sve u nameri da optuže Madurovu vladu za probleme u zemlji. Najjači napad Zapada na Venecuelu predstavljao je pokušaj dostavljanja “humanitarne pomoći”, koji je trebalo da predstavlja uvod u vojnu intervenciju Sjedinjenih državaprotiv naroda Venecuele, a koju je opozicija otvoreno priželjkivala. Kamioni “humanitarne pomoći”, koji su nosili opremu za širenje haosa u zemlji, zaustavljeni su na granici sa Kolumbijom zajedničkim naporom vojske i naroda Venecuele, čime je osujećen plan opozicije da zemlju preda u ruke krupnom kapitalu.\nPoslanik Ramon Dario Vivas Velasko prepoznao je američki imperijalizam kao problem zbog kojeg ispašta čitavo čovečanstvo. Po njegovim rečima, glavni uzrok neprijateljstva između SAD i Venecuele jeste venecuelanski ustav koji brani ljudska prava, narodnu demokratiju i pravo na nezavisnost i slobodu venecuelanskog naroda i države. On je istakao da je jedan od glavnih ciljeva spoljne politike Venecuele stvaranje multipolarnog sveta koji će uništiti američku hegemoniju. Svi ratovi, bombardovanja i stradanja stanovništva prestaće onda kada slobodni narodi zaustave prevlast Sjedinjenih država. Poslanik je naveo da SAD, kao najveći proizvođač oružja na svetu, namerno podstiče ratove upravo zarad mogućnosti prodaje svog oružja zaraćenim stranama, ali i zarad širenja uticaja svog kapitala na razorene zemlje. Prema rečima poslanika Ramona, Venecuela vidi saveznike u svim zemljama koje se odupiru Zapadnom imerijalizmu, a među kojima su najznačajnije Kina, Rusija, Severna Koreja i Indija. Poslanik je izrazio veliku zahvalnost svim prisutnima, koji, uprkos sveprisutnoj medijskoj propagandi, izražavaju solidarnost sa narodom Venecuele.\nGeneralni sekretar Nove komunističke partije Jugoslavije, drug Aleksandar Banjanac, održao je govor u kojem je u ime cele progresivne javnosti pozdravio poslanike iz Venecuele, poželevši im dobrodošlicu. On je izrazio iskrenu i bezrezervnu solidarnost NKPJ i SKOJ-a sa narodom Venecuele, napominjući važnost međunarodne saradnje u borbi protiv imerijalističkih zločinaca.


RTS :: Ako mi se dogodi\nRTS 2 Ako mi se dogodi\nčetvrtak, 21. nov 2019, 22:00\nPrecizni podaci o ukupnom broju zaostalih, neeksplodiranih bombi na području Srbije koja je samo u jednom veku bila poprište dva svetska rata i Nato bombardovanja, ne postoje. Zaostala minsko - eksplozivna sredstva često, sasvim slučajno pronalaze civili, tokom građevinskih ili poljoprivrednih radova.\nKako postupiti u takvoj situaciji, saznajte u drugoj epizodi serijala "Ako mi se dogodi" koja je na programu u četvrtak, 21. Novembra u 22:00č na Drugom programu RTS-a.\nU novoj emisiji o opasnostima od neeksplodiranih bombi na tlu, pod zemljom ali i u vodi, govore stručnjaci Centra za razminiranje Bojan Glamočlija i Dragiša Nikolić, kao i osobe koje su preživele eksploziju, Slađan Vučković deminer, kome je bomba pre 20 godina radeći na razminiranju u okolini Niša, odnela obe šake i deo noge i kako kaže "u deliću sekunde mu promenila život".\nŽivot iz korena promenio se i Miroslavu Đorđeviću iz Bora, koji je kao 15-togodišnjak na vojnom strelištu pronašao neeksplodirane granate i municiju i zbog eksperimentisanja sa vađenjem baruta, ostao slep.\nVećina nas malo zna o bombama zbog toga se, kažu stručnjaci, sve svodi na jedno jednostavno pravilo - ukoliko naiđete na zaostalu bombu ili sumnjiv predmet, nemojte ih dodirivati ili pomerati, nemojte čak ni prilaziti, već odmah pozovite policiju ili sektor za vanredne situacije.\nOva epizoda serijala "Ako mi se dogodi" se bavi i problemom zastalih minsko - eksplozivnih sredstava na delu plovidbenog puta Dunavom kod Prahova, gde pod vodom više od sedam decenija leži oko 200 ratnih brodova i drugih plovila nemačke vojske iz Drugog svetskog rata. O opasnom tovaru i potrebi da se on ukloni radi sigurne plovidbe Dunavom govore: Zorana Mihajlović, ministarka građevinarstva, saobraćaja i infrastrukture, Veljko Kovačević, pomoćnik ministra za vodni saobraćaj i Srećko Nikolić, kapetan rečne plovidbe.


Ne putujte u otadžbinu, već ostanite u svojim domovima – RASEJANJE.info\n21.03.2020 22.03.2020 Katarina\tDanilo Đokić, Korona virus, Savez srpskih udruženja Nemačke (SSUN)\nPredsednik Saveza srpskih udruženja Nemačke Danilo Đokić uputio je danas, 21. marta, pismo svim članovima Saveza sa molbom da poštuju aktuelne propise Vlade Republike Srbije i Republike Srpske i da ne putuju u otadžbinu za vreme pandemije. „Apelujem, da do daljnjega ostanete u svojim domovima i poštujete upozorenja i mere preventivne zaštite u zemljama gde živimo”, naglasio je predsednik SSUN Danilo Đokić. Pismo prenosimo u celosti:\nPredsednik SSUN Danilo Lilo Đokić\n„Poštovani članovi saveza,\nu ovim teškim trenucima, kada je ceo svet pogođen korona virusom, Savez srpskih udruženja, kao najbrojnija organizacija u Nemačkoj izvan matice, želi da Vam još jednom skrene pažnju na ozbiljnost situacije i zamoli da ozbiljno shvatite upozorenja zemalja u kojima se nalazimo.\nPosebno podržavamo ogromne napore Vlade Republike Srbije i predsednika Aleksandra Vučića, kao i Vlade Republike Srpske, predsednice Željke Cvijanović i srpskog člana predsedništva BiH Milorada Dodika u borbi protiv nevidljivog neprijatelja, te apelujemo još jednom da uslišite molbe, da za vreme pandemije ne putujete u otadžbinu, već da do daljnjega ostanete u svojim domovima i poštujete upozorenja i mere preventivne zaštite u zemljama gde živimo.\nSavez srpskih udruženja, isto kao i Vlade Republike Srbije i Republike Srpske, moli Vas da za vreme Vaskršnjih praznika odustanete od odlaska u maticu i time zaštitite svoje najmilije.\nPredsednik Saveza srpskih udruženja Nemačke,\n← Pomozimo Srbima na Kosovu i Metohiji\nKorona iš – konkurs strip – kaiš 2020. Dečijeg kulturnog centra Beograd →


U Srebrenicu dolaze Zvizdić, Vučić, Dodik – Magazin Plus\nHome/U Srebrenicu dolaze Zvizdić, Vučić, Dodik\nOčekuje se da će konferencija okupiti više od 200 učesnika, predstavnika vlasti iz Bosne i Hercegovine i zemalja regiona s ciljem razgovora o perspektivama i mogućnostima ulaganja u taj grad.\nDolazak na Investiciono-razvojnu konferenciju u Srebrenici 11. i 12. novembra, koja će imati regionalni karakter, do sada je potvrdilo tročlano Predsjedništvo BiH, predsjedavajući Vijeća ministara BiH Denis Zvizdić, predsjednik bh. entiteta Republika Srpska (RS) Milorad Dodik, premijerka Vlade RS-a Željka Cvijanović, a iz regiona samo premijer Srbije Aleksandar Vučić, rekao je za Anadolu Agency (AA) načelnik Općine Srebrenica Ćamil Duraković.\nOrganizovanjem ove konferencije vlasti Srebrenice nastoje privući lidere koji su prisustvovali obilježavanju 20. godišnjice genocida u Srebrenici 11. jula ove godine kako bi ovaj put razgovarali o perspektivama ulaganja u ovaj grad i kako bi se Srebrenici osigurao i ekonomski razvoj.\nPozivi su upućeni svima onima koji su boravili u Srebrenici 11. jula, uključujući i Srbiju, odnosno njenog premijera, zatim predsjednici Hrvatske, predsjednicima Slovenije, Crne Gore i Makedonije.\nMeđutim, što se tiče potvrda za dolazak na konferenciju iz zemalja regiona, kako je za AA kazao Duraković, potvrda je stigla samo iz Srbije gdje je svoj dolazak potvrdio premijer te zemlje Aleksandar Vučić. Iz BiH do sada je dolazak, između ostalih, potvrdilo tročlano Predsjedništvo BiH, predsjedavajući Vijeća ministara BiH Denis Zvizdić, predsjednik bh. entiteta Republika Srpska (RS) Milorad Dodik i premijerka Vlade RS-a Željka Cvijanović.\nDuraković pojašnjava da se u Hrvatskoj 8. novembra održavaju parlamentarni izbori pa iz tog razloga ne očekuju predsjednicu Kolindu Grabar-Kitarović na konferenciji.\n“Premijer Vučić je davno rekao da će doći, naše tročlano Predsjedništvo, predsjedavajući Vijeća ministara BiH, neki ministre iz VM, predsjednik i potpredsjednik RS-a. Očekujemo i predsjednika i premijera Federacije, premijerku RS-a… Imamo sve strane ambasade koje su uglavnom u BiH. Pozvali smo premijera Turske Ahmeta Davutoglua, ali nismo dobili odgovor, samo su se interesovali za agendu koju smo im poslali prije nekoliko dana pa ćemo vidjeti šta je njihova konačna odluka. I tamo vidimo da imaju problema i izbore”, istakao je Duraković.\nŠto se tiče Crne Gore i Makedonije, naglašava Duraković, zvali su iz kabineta da pitaju za agendu.\n“Uglavnom, svi zovu i pitaju za detalje. To nama daje signal da se protokoli i kabineti interesuju za konferenciju”, ističe Duraković.\nMakedonski predsjednik Gjorge Ivanov, naglašava Duraković, pismeno nije potvrdio dolazak u Srebrenicu na investicionu konferenciju.\nNapominje da je 5. novembar krajnji rok i tada će imati konačnu listu.\nOsim nekoliko neophodnih infrastrukturnih projekata koji će biti prezentirani na konferenciji, kao što su izgradnja mostova srušenih tokom proteklog rata i popravke puteva i uređenja korita gradske rijeke, bit će ponuđeni i projekti iz oblasti turizma i privrede. Najveći projekat koji žele prezentovati na konferenciji je projekat Guber banje koja je okosnica budućeg razvoja Srebrenice.\nBiH na putu za EU: Tradicionalna trgovina ili sankcije?


Vladi Srbije predat Akcioni plan za Medijsku strategiju - Ozonpress :: internet portal\nTag: akcioni, mediji, plan, strategija\nČlanovi Radne grupe za izradu Akcionog plana za Strategiju razvoja sistema javnog informisanja u Srbiji za period od 2020. do 2025. godine predali su taj dokument predsednici Vlade Ani Brnabić, koja je najavila i formiranje nove radne grupa za bezbednost i zaštitu novinara.\nKako je saopšteno iz Vlade, Ana Brnabić i ministarka kulture i informisanja Maja Gojković istakle su da će Akcioni plan biti usvojen na sednici Vlade Srbije u najkraćem roku.\nAna Brnabić je naglasila da sada predstoji rad na njegovoj primeni i da je cilj Vlade da primenom Medijske strategije i izradom seta novih medijskih zakona rukovodi Ministarstvo kulture i informisanja.\nBrnabić je rekla da je plan da se formira radna grupa koja će raditi na implementaciji Akcionog plana za Medijsku strategiju i na setu novih medijskih zakona. Tu radnu grupu će činiti predstavnici države i medijskih i novinarskih udruženja, u sličnom formatu kao i do sada.\nU razgovoru sa predstavnicima medijskih i novinarskih udruženja iz Radne grupe, Ana Brnabić rekla je da je jako važno to što je Maja Gojković povukla sve zahteve za vođenje procesa pred sudovima protiv medijskih kuća i novinara, a bilo ih je ukupno devet, kao i pet krivičnih prijava protiv medija.\nTakođe, sa sajta Ministarstva skinuto je 10 saopštenja koje je i Maja Gojković okarakterisala kao lični rat njenog prethodnika sa novinarima.\nPredsednica Vlade rekla je da je, pored Medijske strategije, druga važna tema bezbednost novinara i da je ideja da se formira nova radna grupa za bezbednost i zaštitu novinara.\nRadnu grupe bi činili predstavnici nadležnih državnih organa, medijskih i novinarskih udruženja i predstavnici partnera iz međunarodnih organizacija – Misija OEBS u Srbiji, Delegacija EU u Srbiji, Fondacija Konrad Adenauer i ambasada Norveške.\n– Bezbednost novinara je crvena linija, Vlada Srbije neće tolerisati nikakve pretnje, a posebno fizičko ugrožavanje novinara – podvukla je Ana Brnabić.\nBrnabić je ukazala da je već održala sastanak sa predstavnicima relevantnih institucija i ombudsmanom u vezi sa bezbednošću novinara i da joj je namera da se jednom mesečno sastaje sa Majom Gojković i razgovara o konkretnim slučajevima kako se ništa više ne bi prepuštalo slučaju i kako bi se reagovalo na vreme.\nMaja Gojković je ukazala da je vraćanje pitanja važnih za medije matičnoj kući, Ministarstvu kulture i informisanja, ujedno i velika odgovornost i da predstoji mnogo posla i istakla da su mediji jedan od stubova demokratije Srbije i da zajedno može dosta da se uradi.\nSastanku su prisustvovali i predstavnici Delegacije EU u Srbiji i ambasade Norveške.\nSony breeeeeee 02/12/2020 u 18:27 Odgovorite\nNemorate bar slike da im objavljujete! Svi vrlodobro znamo kakvi su i kako izgledaju! Ta čudesa gledamo već godinama.


Jeftini letovi za Brisbane - Avio karte Brisbane - eSky.ba\nPretražite letove za Brisbane\nProvjerite najbolje ponude letova za Brisbane\n✔ Postoje li posebne ponude za letove za Brisbane na eSky.ba?\n✔ Mogu li se pobrinuti za osiguranje prilikom rezervacije leta za Brisbane?\n✔ Ako rezerviram let za Brisbane, mogu li rezervirati ujedno i smještaj?\n✔ Koje avio-kompanije nude letove za Brisbane?\nBudite sigurni, da na eSky.ba ponuda letova za Brisbane uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije za Brisbane\nJeftini letovi za Australiju Jeftini letovi iz Australije Jeftini letovi za Port Macquarie Jeftini letovi iz Port Macquariea Jeftini letovi za Rizhao Jeftini letovi iz Rizhao\nJeftini letovi za Portugal Jeftini letovi iz Portugala Jeftini letovi do Sylhet Osmani Jeftini letovi od Sylhet Osmani


Pokrenut predistražni postupak po krivičnoj prijavi UNS-a protiv direktorke „Politike“ Mire Glišić Simić - Sindikat novinara Srbije\nPokrenut predistražni postupak po krivičnoj prijavi UNS-a protiv direktorke „Politike“ Mire Glišić Simić\nPo krivičnoj prijavi koju je Udruženje novinara Srbije (UNS) podnelo protiv direktorke „Politike“ Mire Glišić Simić pokrenut je predistražni postupak, saopštilo je nadležno tužilaštvo.\nPovodom krivične prijave koju je podnelo Udruženje novinara Srbije protiv Mire Glišić Simić formiranni su spisi, shodno Zakoniku o krivičnom postupku upućen je Zahtev za pružanje potrebnih obaveštenja, te je u toku predistražni postupak kojim se prikupljaju dokazi radi utvrđivanja potpunog činjeničnog stanja, nakon čega će biti doneta odluka o daljem postupanju“, rečeno je UNS-u u Prvom osnovnom javnom tužilaštvu u Beogradu.\nTužilaštvo je navelo i da je „15. novembra 2018. godine deo krivične prijave koji se odnosi na krivično delo Zloupotreba odgovornog lica iz člana 227 Krivičnog zakonika, u skladu sa odredbama člana 2 Zakona o organizaciji i nadležnosti državnih organa u suzbijanju organizovanog kriminala, terorizma i korupcije, ustupljen na nadležnost i dalje postupanje Posebnom odeljenju za suzbijanje korupcije Višeg javnog tužilaštva u Beogradu“.\nPodsećamo, UNS je oktobra 2018. godine Prvom osnovnom javnom tužilaštvu podneo krivičnu prijavu protiv Mire Glišić Simić jer novinarku Svetlanu Vasović Mekina ni skoro godinu i po dana od presude za nezakonit otkaz nije vratila na posao.\nNa osnovu člana 280 ZKP podnosimo krivičnu prijavu protiv Mire Glišić Simić zbog postojanja osnova sumnje da je izvršila krivična dela neizvršenja sudske odluke iz čl. 340 KZ RS, povrede prava na osnovu rada i prava iz socijalnog osiguranja iz člana 163 KZ RS i zloupotrebe položaja odgovornog lica iz čl. 227 Krivičnog zakonika Republike Srbije“, naveo je UNS u prijavi.\nUNS je u prijavi istakao i da je „jasno da direktorka „Politike“, koja je dužna da izvrši sudsku odluku i Svetlanu Vasović Mekina vrati na rad – to neće da učini i da je spremna da svojim novcem, a posebno novcem društva koje zastupa, plaća ovu svoju samovolju“.\nInače, u junu prošle godine Prvi osnovni sud u Beogradu kaznio je direktorku „Politike“ sa 15 hiljada, a „Politiku novine i magazini“ (PNM) sa 100.000 dinara jer PNM ni godinu dana posle konačne presude Vrhovnog kasacionog suda nije sprovela odluku o vraćanju Vasović Mekine na posao.\nVasović Mekina izjavila je UNS-u da presuda Vrhovnog kasacionog suda „dokazuje da je bila pravilna osuda prakse otpuštanja koju je 2010. godine u ‘Politici’ sprovela tadašnja vlast, kao i da je tadašnje – i sadašnje – rukovodstvo ’Politike’ postupalo nezakonito i time nanelo veliku štetu ne samo otpuštenim novinarima, nego i ’Politici’ u celini“.


Podgorička policija privela je tri osobe zbog sumnje da su kamenovale albansku ambasadu u ulici Stanka Dragojevića u Podgorici.\nU Podgorici je kasno sinoć kamenovana ambasada Albanije koja se nalazi u širem centru grada. U incidentu niko nije povrijeđen, ali su polomljena stakla na zgradi ambasade. Crnogorska policija privela je tri osobe\nTek što su počele da se stišavaju strasti nakon jučerašnje tuče srednjoškolaca u Tuzima pored Podgorice koja se desila zbog fudbalske utakmice Srbija-Albanije, a u Podgorici se desio novi incident.\nNaime, podgorička policija privela je tri osobe zbog sumnje da su kamenovale albansku ambasadu u ulici Stanka Dragojevića u Podgorici.\nIz policije je saopšteno da u incidentu niko nije povrijeđen, a da je na Ambasadi, kao i na susjednom restoranu "Sempre", pričinjena manja materijalna šteta. U momentima kada su nastali ovi snimci, većina stakala već su bila promijenjena, a nezvanično smo saznali da se prvi napad sa istim ishodom desio još juče u toku dana.\nIz Ambasade su potvrdili da su stakla polomljena, ali nijesu htjeli da komentarišu incident.\nSaznajemo da su nepoznate osobe sa kapuljačama, sinoć oko deset sati i 30 minuta, zasule Ambasadu kamenjem. Na mjestu incidenta i dalje se nalazi policija koja obezbjeđuje objekat.\nDanas je saopšteno i da jučerašnji incident u Gimnaziji “25. Maj” u Tuzima, u kojem je povrijeđeno šestoro učenika, nije mogao biti spriječen, a u toj javnoj ustanovi očekuju da će u naredna dva dana svi odgovorni biti identifikovani, procesuirani i adekvatno kažnjeni.


EK se oglasila povodom protesta u Beogradu: Poštovati mjere, ali i ljudska prava | Aktuelno\nNa pitanje o demonstracijama u Beogradu i reakciji policije, u Briselu ukazuju i na činjenicu da restriktivne mjere koje se uvode u cilju smanjenja zaraze COVID-19 ne smiju da imaju disproporcionalni uticaj na ljudska prava i slobode\nEvropska komisija pozvala je, povodom protesta koji su se sinoć dogodili u Beogradu, na poštovanje odluka vlasti o mjerama za borbu protiv virusa COVID-19, ali i poštovanje ljudskih prava i sloboda.\n“Zaštita zdravlja ljudi mora da bude na prvom mjestu, a na vlasti je da odluči koje mjere su neophodne kako bi se rješavalo pitanje COVID-19 rizika”, rečeno je u Evropskoj komisiji za Tanjug.\nNa pitanje o demonstracijama u Beogradu i reakciji policije, u Briselu ukazuju i na činjenicu da restriktivne mjere koje se uvode u cilju smanjenja zaraze COVID-19 ne smiju da imaju disproporcionalni uticaj na ljudska prava i slobode.\n“To podrazumijeva i pravo na mirne proteste, što je osnovno pravo u demokratskim društvima. Istovremeno, javni red mora biti garantovan”, poruka je Komisije.\nU Evropskoj komisiji povodom napada demonstranata na Skupštinu Srbije zaključuju da se nepovredivost demokratskih institucija uvijek mora poštovati i sačuvati.\nSVIJET Aktuelno - 02.08.2021-20:50\nDesetine klimatskih aktivista je u ponedeljak okružilo srce finansijske četvrti Ciriha, protestujući protiv velikih banaka i njihovog finansiranja projekata fosilnih goriva koji štete životnoj...\nFrancuska: Hiljade ljudi na ulicama zbog uvođenja sanitarne propusnice\nSVIJET Aktuelno - 01.08.2021-21:03\nGrađani protestvuju treću nedjelju zaredom zbog uvođenja obavezne sanitarne propusnice za ulazak u neka zatvorena javna mjesta. U Parizu su juče tokom dana predviđena četiri...


Oko 43 miliona evra za preduzetništvo i nauku – Studio B\nOko 43 miliona evra za preduzetništvo i nauku Tanjug\nObjavljeno: 20.02.2020. 11:59 Izmenjeno: 20.02.2020. 11:59\nMinistar finansija Srbije Siniša Mali izjavio je u Skupštini da će 43 miliona evra koja su predviđena Predlogom zakona o potvrđivanju sporazuma o zajmu s Međunarodnom bankom za obnovu i razvoj, biti uloženo u razvoj preduzetništva, Fonda za nauku Srbije i naučno istraživanje.\nMali je, obrazlažući taj Predlog zakona u parlamentu, podsetio da je navedeni sporazum o zajmu potpisan krajem prošle godine u Beogradu.\nOn je objasnio da projekat akceleracije inovacija i podsticanja rasta preduzetništva u Republici Srbiji ima za cilj unapređenje relevantnosti i izvrsnosti naučnog istraživanja, i inovativnog preduzetništva i pristupa finansiranju u cilju rasta preduzeća, kao način davanja doprinosa rastu i konkurentnosti Srbije.\nPrema njegovim rečima, za podršku Fondu za nauku izdvojeno je 22,5 miliona evra, za reforme isntituta za istraživanje i razvoj osam miliona evra i za program saradnje sa srpskom naučnom dijasporom 3,5 miliona evra.


Otvoren Međunarodni sajam energetike | Telegraf - Najnovije vesti\nEPS investicijama čuva energetsku bezbednost Srbije\n- Osnovni zadatak EPS-a je da ostane nezavisan sistem i da svi naši korisnici, kojih ima 3,5 miliona u Srbiji i dalje dobijaju električnu energiju koja je proizvedena u Srbiji. Time EPS doprinosi energetskoj bezbednosti i nezavisnosti Srbije. U obavezi smo i da nastavimo sa razvijanjem EPS-a, kojem je mesto u samom vrhu tehnoloških dostignuća i inovacija – rekao je Grčić.\n- MMF je posle tolikih kritika u prethodnom periodu rekao da je EPS ozbiljno napredovao, visoko podigao nivo poslovanja i da je kompanija koja ima budućnost – rekao je Grčić i najavio da će se nastaviti unapređenje poslovanja, a da će posebna pažnja biti posvećena investicijama.\n- Uskoro će zaživeti prvi EPS-ov vetropark u Kostolcu, pokrenut je projekat odsumporavanja u TENT A, a odmah će uslediti i u TENT B. Aktiviran je projekat gradnje novog bloka B3, snage 350 MW u TE „Kostolac B“, za koji je dogovor postignut još 2008, a sada imamo gradilište. Do kraja godine ili početkom 2019. EPS će raspisati tender za investiciju kapitalnog remonta blokova A1 i A2 u TENT A, vrednu 200 miliona evra, koju će realizovati sopstvenim sredstvima iz ušteda. Nastavićemo izgradnju TE „Kolubara B“ i to jednog bloka snage 350 MW. Nadamo se da će već naredne godine početi projekat gradnje Moravskih hidroelektrana – naglasio je Grčić.\nDržavni sekretar u Ministarstvu energetike Stevica Deđanski je rekao da je posle tri decenije stagnacije ponovo pokrenut investicioni ciklus u energetici koji će državi osigurati energetsku bezbednost, što je za Srbiju od strateške važnosti.\n- Srbija je energetski bezbedna država, a tome će doprineti i pokrenuti investicioni ciklus vredan više od tri milijarde evra, koji će trajati do 2025. godine – rekao je Deđanski.\nGoran Trivan, ministar zaštite životne sredine poručio je da svi moramo promeniti svest i prestati da zagađujemo životnu sredinu.\n- Znate da sam često kritikovao naš elektro-energetski sistem zbog onoga što se radilo po pitanju životne sredine prethodnih decenija, dok sada moram da pohvalim EPS koji je već uložio 300 miliona evra u ekologiju i planira do 2025. da uloži više od 800 miliona evra. To je dobar primer i da svako od nas treba da po pitanju ekologije gura kamen uzbrdo i prebaci ga na drugu stranu – rekao je Trivan.\nTagovi: Elektroprivreda Srbije, EPS, Goran Trivan, Međunarodni sajam energetike, Milorad Grčić


Sindikati: Pripremaju se tužbe zbog loše obračunate naknade za odmore u 2014.\nCetvrtak , 2017-08-10 | 11:22:40\n"Razlika za 2015. godinu je isplaćena prošle godine u septembru. Oko 2014. godine nismo uspeli da se dogovorimo. Nakon sastanka, polovinom jula, ostalo je još da ministar prosvete Mladen Šarčević problem predstavi Vladi. Nismo dobili povratnu informaciju da li je Šarčević uopšte stigao da iznese ovaj problem", kazala je Jasna Janković za Gradski biro (gradskibiro.rs).\n"Minstarstvo prosvete smatra da će proći s manjim finansijskim iznosom ako pusti ljude da tuže za loše obračunatu visinu zarade za vreme godišnjih odmora iz 2014. Znaju oni da smo mi u pravu, ali se nadaju da će mali broj prosvetnih radnika tužiti sopstvene škole. Finansijsko potraživanje zastareva kroz nekoliko dana i tužbe su spremne", navela je Jasna Janković.\n"Ministarstvo prosvete nije do sаdа ništа obećаlo, već se pozivа nа druge instаnce i kupuje vreme ne bi li 30. avgusta došlo do zаstаre potrаživаnjа", kazao je Sokić.\n"Taj iznos se podeli sa brojem radnih sati u istom, pomenutom periodu. Preko ove računice dobija se prosečna cena radnog sata, a ona se zatim množi sa brojem sati provedenih na godišnjem odmoru", rekla je Jasna Janković.\n"Dakle, ovakav način obračuna jeste u skladu sa Zakonom, ali pokazuje da je sam Zakon i način obračuna naknade za godišnji odmor više na strani poslodavca nego na strani zaposlenih. Ovoga puta nije u pitanju greška, već strategija uperena protiv radnika", ocenila je Jasna Janković.


Moskva Vašingtonu: Ovo su krajnje neprijateljski koraci - 12.10.2017, Sputnik Srbija\nMoskva Vašingtonu: Ovo su krajnje neprijateljski koraci\nNeprijateljski koraci američkih vlasti u suprotnosti su sa ranijim uveravanjima da postoji želja da se poprave odnosi između Vašingtona i Moskve, smatra ambasador... 12.10.2017, Sputnik Srbija\nrusija, vesti, svet, anatolij antonov, generalni konzulat rusije u san francisku\n07:27 12.10.2017 (Osveženo: 07:37 12.10.2017)\n© REUTERS / Stephen LamTabla na ulazu u zatvoreni Generalni konzulat Rusije u San Francisku\nNeprijateljski koraci američkih vlasti u suprotnosti su sa ranijim uveravanjima da postoji želja da se poprave odnosi između Vašingtona i Moskve, smatra ambasador Rusije u SAD Anatolij Antonov.\nSkinute ruske zastave sa Konzulata u San Francisku: Rusija protestuje (video)\n11 Oktobar 2017, 22:22\n„Američkoj strani upućen je oštar protest jer su sa objekata naše diplomatske nepokretnosti u San Francisku i ruske trgovinske misije u Vašingtonu skinute zastave Rusije. Ranije su ove zgrade faktički zaplenile vlasti SAD, što je u suprotnosti sa međunarodnim pravom, bilateralnim sporazumima i američkim zakonodavstvom“, izjavio je Antonov u intervjuu za televiziju „Rusija 24“.\n„Smatramo da su to krajnje neprijateljski koraci učinjeni u suprotnosti sa ranijim uveravanjima zvaničnog Vašingtona da želi da uspostavi bilateralne odnose. Ovakvi koraci samo otežavaju rusko-američki dijalog. Čitava odgovornost za kršenje normi međudržavnih odnosa je isključivo na zvaničnom Vašingtonu“, istakao je on.\n„Zahtevamo da se odmah prekine sistematsko oduzimanje naše imovine u SAD, praćeno uvredljivim akcijama. Vraćanje naših zastava na zgrade koje pripadaju Ruskoj Federaciji i da se ovo ubuduće ne dozvoli“, zaključio je Antonov.\n„Podržavali smo i podržavamo uspostavljanje pragmatične bilateralne saradnje sa SAD. Čvrsto smo uvereni da takva saradnja između dve velike sile odgovara težnjama međunarodne zajednice. Mi smo stalni članovi Saveta bezbednosti UN i imamo posebnu odgovornost za međunarodni mir i sigurnost“, dodao je ambasador.\nAntonov je naveo da mu se čini da nedavni konstruktivni sastanak ministra spoljnih poslova Rusije Sergeja Lavrova i američkog državnog sekretara Reksa Tilersona „postavlja dobru osnovu za prekid serije nepotrebnih postupaka Sjedinjenih Američkih Država i razmišljanje o tome šta treba uraditi zajedno da bi se bilateralni odnosi podigli na viši nivo“.\n„Tužno je što današnje američke akcije potkopavaju ovu veru i ovaj optimizam, ali želim da verujem da će zvanični Vašington ponovo razmisliti, izvesti pravilne zaključke iz naših reči i da će se naši odnosi normalizovati“, zaključio je ruski ambasador.\nGeneralni konzulat Rusije u San Francisku


Zabavne škole fudbala za decu širom Balkana - PressLider.rs\nSaopštenje iz čačanske bolnice\nKošarkaši i fudbaleri BORCA su JUNACI na sportskim terenima i sportisti VELIKOG SRCA\nU čačanskoj bolnici trenutno 12 pacijenata, juče 11 pozitivnih upućeno za Beograd\nZabavne škole fudbala za decu širom Balkana\n26. jula 2016. 7. oktobra 2016. 0 Comments Bosna i Hercegovina, Crna Gora, Kopaonik, Kosovo, Seminar, Srbija, UEFA\nKOPAONIK – Oko 10 000 hiljada dece, uzrasta od 7 do 14 godina okupiće se u petodnevnim “Otvorenim zabavnim školama fudbala”,koje se u drugoj polovini avgusta istovremeno održavaju u Bosni i Hercegovini, Srbiji, Makedoniji, Crnoj Gori i na Kosovu, saopšteno je iz OFFS 2016.\nOvaj humanitarni projekat, pod nazivom “Otvorene zabavne škole fudbala”, koji organizuje danska nevladina organizacija CCPA (Cross Cultures Project Association) se koristi zabavnim igrama i pedagoškim zabavnim fudbalom, kao konceptom za stimulaciju pomirenja, približavanja i izgradnje mira između zajednica različitih etničkih struktura.\nŠkole zabavnog fudbala organizovane su od strane lidera i trenera – volontera, koji su za rad sa decom edukovani na posebnim seminarima,koji se održavaju na nivou svake zemlje i na regionalnom nivou. Prvi regionalni seminar za ovogodišnje zabavne škole fudbala održaće se od 4 do 6. avgusta na Kopaoniku, u Srbiji.\n“Bio bih, naravno, ponosan otac ako bi moj sin ili kćerka igrali fudbal jednako dobro kao Mesi ili Marta, ali ono što je zapravo važno je da su moja deca srećna, da imaju zdrave navike i nalaze se u društvu dobrih prijatelja. To je upravo svrha Otvorenih zabavnih škola fudbala”, izjavio je osnivač organizacije i ovog projekta, Anders Levinsen.\nInače, projekat je započeo još 1998.godine u posleratnoj Bosni i Hercegovini, a danas živi u skoro svim zemljama bivše Jugoslavije i još petnaestak zemalja Kavkaza, Bliskog Istoka i Afrike.\nProjekat na Balkanu finansiraju UEFA i lokalne zajednice,učesnice projekta. Takođe, značajna podrška ostvaruje se i sa krovnim kućama fudbala, kroz razvoj “Grassroots Football” projekta u zemljama Balkana.\nIzvor fotografije: OFSS\nIzvor: Kuća Dobrih Vesti/Marina Trmčić\n← Jagodinski zoo-vrt bogatiji za tri stanovnika\nPerovanović izborio plasman na Svetsko prvenstvo →


04-12-2020 12:59 Ratni izveštaji Naoružanje Svet Planeta\nRuski koncern za naoružanje "Rostek" objavio je zvanično saopštenje za javnost u kojem se kaže da je kompanija već razvila "pametnu" municiju.\nPrema dostavljenim informacijama, municija će sada lakše pogađati ciljeve, savladavajući ometanje od strane neprijateljskaih elektronskih sredstava.\nKompanija je izrazila uverenje da nova "pametna" municija poseduje karakteristike za upotrebu u svim borbenim uslovima.\nVeliki broj ruskih elektronskih i štampanih medija preneo je informaciju da nova municija koristi "veštačku inteligenciju".\nImuna na smetnje\n- Koncern za istraživanje i proizvodnju"Techmash" državne korporacije "Rostek" razvio je novi softverski i analitički kompleks za "pametnu" municiju. Proizvod će poboljšati tačnost pogađanja ciljeva i moći će da izbegne neprijateljska sredstva elektronskog ratovanja - navodi se u izjavi.\nIndustrijski direktor kompanije Bekan Ozdoev rekao je u izjavi da je ideja ruskih inženjera bila da punjenje određene municije učini neranjivim za neprijateljske sisteme elektronskog ratovanja.\nTakođe tvrdi da je njihova municija bolja od zapadne, posebno u snazi i efikasnosti radio smetnji.\nU projektu je učestvovala i lokalna kompanija specijalizovana za radarske sisteme i avionsku municiju, kompanija pod nazivom "NIIEP".\nŠta je Rostek?\nRuska kompanija Rostek je državna kompanija. Više od 800 ruskih naučnih i istraživačkih organizacija nalazi se u 60 regiona Rusije pod njenim rukovodstvom. U odbrambenoj industriji Rostek je vodeći ruski proizvođač avio konstrukcija i radarskih sistema.\nKompanija, takođe, učestvuje u projektu "Pametni grad" isporučujući naprednu tehnologiju. Rostek je uključen u digitalizaciju proizvodnih pogona ruske ekonomije, izgradnju mreže 5G, industrijski internet i sisteme podataka. Ruska kompanija sarađuje na različitim projektima sa Boingom, Airbasom, Dajmlerom, Pirelijem, Renoom i drugima.\nRuska vojska se priprema za masovnu modifikaciju u kojoj će najraznovrsni borbeni sistemi biti kontrolisani veštačkom inteligencijom. Planira se da jedinice bude povezane i opremljene ovakvim sistemima do 2025. godine.\nKina se priprema za vremenski neograničenu konfrontaciju sa Sjedinjenim Državama. Više o tome čitajte OVDE.


Festival „EXIT 10“ - Sanitetsko obezbeđenje Petrovaradinska tvr đ ava 8-11.jul 2010 - Црвени крст Новог Сада\nZavršen je i ovogodišnji „EXIT 10“ festival na Petrovaradinskoj tvrđavi, a Novi Sad je ugostio brojne turiste ali i goste iz cele Srbije koji su dugo očekivali početak najveće muzičke manifestacije u ovom delu Evrope…Organizacija EXIT-a se uhodala, tako da je svojim posetiocima pružila sve ono što su od nje očekivali, pa i mnogo više od toga.\nMladi volonteri Crvenog krsta, tradicionalno, svojim prisustvom doprineli su da se gosti osećaju sigurnije i bezbednije. Na Petrovaradinskoj tvrđavi sanitetske usluge su pružane na 11 punktova, koji su bili vidno obeleženi i opremljeni neophodnim sanitetskim materijalom i materijalno-tehničkim sredstvima (šatori, nosila, ćebad, stolovi, klupe i dr.).\nDežurstva su organizovana 4 dana u smenama od po 12 sati. Ove godine kao i predhodne organizovano je i dežurstvo u kampu (kasarna „Janko Čmelik“ na Trandžamentu) u periodu od 5 do 14. jula, na dva punkta u tri smene dnevno, od po 8 sati. Ukupno je 50 obučenih volontera Crvenog krsta stavili svoje usluge na raspolaganje gostima.\nBroju zbrinutih posetilaca je 518 u Kampu a na Tvrđavi 336. Volonteri Crvenog krsta Novog Sada su za vreme održavanja ove manifestacije svoje prisustvo iskoristili za promociju zdravstvenih aktivnosti: Prevencija HIV-a, Promocija dobrovoljnog davalaštva krvi i prevencija bolesti zavisnosti.\nVeliki broj posetilaca na EXIT-u (procena organizatora – 160.000) ukazuje da će prisustvo ekipa Crvenog krsta biti neophodno i u budućnosti.


Promena razmere za osu dubine (grupa) u grafikonu - Office podrška\nPromena razmere za osu dubine (grupa) u grafikonu\nPrimenjuje se na: Excel 2007 Word 2007 Outlook 2007 PowerPoint 2007 Još... Manje\n3-D grafikona, kao što je 3-D stubičasti grafikon, ima dubine (grupa) osa koje možete da promenite. Možete da navedete interval između podeljaka i oznaka osa, promena njihove položaj duž ose i obrnuti redosled prikazivanja grupa.\nInformacije o tome kako da promenite razmeru druge ose, pogledajte članak Promena razmere horizontalne ose (kategorija) ose na grafikonu ili Promena razmere vertikalne ose (ose vrednosti) ose na grafikonu.\nU 3-D grafikonu, kliknite na osu dubine (grupa) koju želite da promenite ili uradite sledeće da biste izabrali osu sa liste elemenata grafikona:\nKliknite bilo gde u grafikonu.\nOvo prikazuje Alatke za grafikone, dodajući kartice Dizajn, rasporedi Oblikovanje .\nNa kartici Oblikovanje , u grupi Trenutni izbor kliknite na strelicu pored okvira Elementi grafikona , a zatim kliknite na osu dubine (grupa).\nKliknite na dugme Opcije ose ako već nije izabrana, a zatim uradite nešto od sledećeg:\nVažno : Sledeće opcije za podešavanje razmere su dostupne samo kada je izabran na osu dubine (grupa). Opcije ose pruža različite opcije za vertikalnu osu (vrednost) ili na horizontalnu osu (kategorija).\nDa biste promenili interval između podeljaka, u polju Interval između podeljaka , otkucajte željeni broj.\nNapomena : Broj koji ste otkucali određuje koliko grupa podataka su prikazane između podeljaka.\nDa biste promenili interval između oznaka za ose, u okviru stavke Interval između oznaka kliknite na dugme Navedite jedinicu intervala, a zatim u okviru za tekst otkucajte željeni broj.\nSavet : Otkucajte 1 da biste prikazali oznaku za svaku grupu podataka, 2 da biste prikazali oznaku za svaku drugu grupu podataka, 3 da biste prikazali oznaku za svaku treću grupu podataka, itd.\nDa biste obrnuti redosled grupa, potvrdite izbor grupa u obrnutim redosledom .\nNapomena : Na ovaj način Obrće redosled grupa podataka koje se prikazuju duž dubinske ose.\nDa biste promenili položaj ose podeljaka i oznaka, izaberite opcije koje želite u polja tip glavnog podeljka, Tip pomoćnog podeljkai Oznake ose .\nSavet : Nakon promene razmere ose, možda želite da promenite način da se oblikuje osi. Više informacija potražite u članku Promena prikaza osa grafikona.


Saradnjom do kvalitetnije sportske infrastrukture\nMinistar Nikola Janović svečano je otvorio renoviranu fiskulturnu salu Srednje elektro-ekonomske škole u Bijelom Polju, čiju je rekonstrukciju finansiralo Ministarstvo sporta i mladih.\nMinistar je naglasio da je Bijelo Polje prepoznato kao rasadnik sportskih talenata, ali i da je regionalni centar sjevera.\nOn je podsjetio da je kvalitetna sportska infrastruktura neophodna za razvoj, kako rekretivnog i tako i profesionalng sporta.\nPredsjednik Opštine Petar Smolović, zahvalio se na podršci koju Vlada Crne Gore, odnosno Ministarstvo sporta i mladih pružaju unapređenju sportske infrastrukture u Bijelom Polju.\n“Otvaranje adaptirane fiskulturne sale je upravo primjer sinergetske aktivnosti koja se dešava između Ministarstva sporta i Opštine Bijelo Polje, da zajednički ulažemo u poboljšanje sportske infrastrukture u osnovnim i srednjim školama”, rekao je predsjednik Opštine Bijelo Polje i nastavio: „Radi se potpuno nova škola „Dušan Korać“, u okviru koje će takođe biti otvorena sportska sala. Uskoro će početi izgradnja fiskulturne sale osnovne škole u Njegnjevu, a kada se sve to sabere, mislim da ćemo u ovom kratkom periodu u potpunosti zaokružili sportsku infrastrukturu, a sve u cilju podrške našim mladim sportistima“, zaključio je predsjednik Smolović.\nRadovi na adaptaciji školske sale su završeni tokom ljetnjeg raspusta i trajali su dva mjeseca.\n„A danas slobodno mogu reći da sam srećan što će naši đaci imati mnogo bolje uslove za rad na časovima fizičkog vaspitanja, kao i svi oni sportski timovi koji budu koristili našu salu“, kazao je Ivezić, koji se posebno zahvalio Ministarstvu sporta i mladih, kao i Opštini Bijelo Polje na pruženoj podršci.


Piše: EXIT Fondacija19.06.201718 januara, 2018Nema komentara\nPočetna » Vesti » Nik Vujičić i “Standing Rock” sa Exita pozivaju svetske lidere da sačuvaju planetu!\nVujičiću će u tome pomoći i predstavnici čuvenog aktivističkog pokreta “Standing Rock”, koji su pokrenuli preostali članovi indijanskog plemena Sijuks, iz istoimenog rezervata. Oni su u pažnju svetske javnosti dospeli nakon što su uz mirne proteste i višemesečnu blokadu radova, zimus uspeli da zaustave izgradnju naftovoda u Severnoj Dakoti koji je pretio da uništi ceo ekosistem na njihovoj zemlji! Pokret je dostigao svoj vrhunac kada je usled nasilja privatnog obezbeđenja naftne koorporacije prema miroljubivim protestantima iz plemena Sijuks, došlo da ih zaštiti 2.000 veterana američke vojske, koju su napravili živi štit oko plemena. Neposredno posle toga ceo svet je prisustvovao istorijskoj sceni, kada su veterani u ime svojih predaka zatražili i dobili oproštaj od plemenskih vođa, za sve zločine i nepravde učinjene protiv američkih Indijanaca.\nPrethodna vestPoziv nevladinim organizacijama za učešće na OPENS State Of EXIT zoni\nSledeća vestSvetska turistička organizacija UN nagradila EXIT


Delovi mlaznog motora padali po Denveru, nije bilo povređenih - Biznis.rs\nKVAR AVIONA BOEING 777 OTVORIO PITANJE BEZBEDNOSTI\n22.2.2021 12:04 Autor: Vladimir Jokanović 0\nAmerička kompanija Boeing preporučila je prizemljenje više desetina svojih aviona tipa „B-777“ nakon što je jedan od mlaznjaka pretrpeo ozbiljan kvar na motoru, zbog...\nAmerička kompanija Boeing preporučila je prizemljenje više desetina svojih aviona tipa „B-777“ nakon što je jedan od mlaznjaka pretrpeo ozbiljan kvar na motoru, zbog čega je prekinuo planirani let za Honolulu i vratio se na Aerodrom u Denver. Prema saopštenju kompanije United Airlines reč je o jednom od dva motora Pratt & Whitney 4000-112.\nU avionu se nalazila 231 osoba, a tokom leta i prinudnog sletanja nije bilo povređenih, prenosi BBC. United Arlines i dve glavne avio-kompanije u Japanu, Japan Airlines i All Nippon Airways prizemljili su 62 aviona ovog tipa, a Korean Air najavio je da će to učiniti sa svojih šest letelica.\nBoeing je nakon incidenta, koji se dogodio u subotu, saopštio da je preporučio privremenu obustavu rada 69 aviona u upotrebi i još 59 koji se nalaze u hangarima. Kompanija Pratt & Whitney potvrdila je da će poslati svoju stručnu ekipu koja će sarađivati sa istražiteljima.\nDelovi desnog avionskog motora, koji je eksplodirao i praktično se raspao tokom leta, pronađeni su rasuti u obližnjem stambenom naselju, gde su oštetili nekoliko parkiranih automobila i krovova, ali srećom niko nije povređen. Američka agencija za bezbednost letenja (FAA) naložila je dodatne preglede aviona Boeing 777 koji su opremljeni pomenutim motorima.\nFAA izdala je u nedelju uveče hitnu direktivu kojom se zahteva pojačana inspekcija aviona istog modela. „Na osnovu inicijalnih informacija zaključili smo da treba pojačati pregled lopatica ventilatora, koje su jedinstvene za ovaj model motora, a koriste se samo na avionima Boeing 777“, saopštila je Agencija, prenosi Guardian.\nAmerički Nacionalni odbor za bezbednost transporta saopštio je, takođe u nedelju, da je prvi pregled motora u Denveru pokazao da su dve lopatice ventilatora pukle. Snimači glasova u kokpitu i podaci o letu dopremljeni su u laboratoriju u Vašingtonu, gde će biti podvrgnuti analizi.\nJapansko ministarstvo za saobraćaj saopštilo je u ponedeljak da je avion kompanije JAL na letu iz Nahe u Tokio bio hitno vraćen na aerodrom 4. decembra prošle godine zbog kvara na levom motoru. Taj avion bio je star 26 godina, baš kao i oštećeni avion američke avio-kompanije u Denveru.\nMediji su krajem prošle godine izvestili da je pandemija prouzrokovala ogromno smanjenje broja letova i mnogi avioni dugo nisu upotrebljavani, zbog čega je zabeležen porast broja prijavljenih problema na avionima koji su vraćeni u službu. Agencije za bezbednost letenja najavile su u decembru da će izdati set pravila za održavanje svakog aviona, ali to je ogroman broj sa kakvim se industrija ranije nije srela. Incident u Denveru za sada nije doveden u vezu sa posledicama pandemije.\nAVION AVIOPREVOZNIK AVIOSAOBRAĆAJ BEZBEDNOST BOEING JAPAN SAD TOKIO VAŠINGTON VESTI\nOBJEKTI FIRME ZASTAVA AUTO DELOVI NA PRODAJU Vrednost nepokretnosti u Kniću…


Velika Britanija kipti od nezadovoljstva zbog odlaganja s popuštanjem mera! Henkok: “Vakcinisani Britanci uskoro na plažama Evrope” – Naši u svetu\nObjavljeno 22/06/21 u 11:00\nBritanski ministar zdravlja Met Henkok izjavio je danas da podaci o COVID-19 deluju ohrabrujuće i da trenutno sugerišu da zaključavanje Engleske može potpunosti biti završeno 19. jula, kako je i planirano.\n“Na putu smo ka otvaranju 19. jula i pratićemo pažljivo situaciju, a podatke ćemo posebno pogledati početkom sledeće nedelje”, rekao je Henkok za BBC.\nOn je dodao da su podaci poslednjih nešto više od nedelju dana ohrabrujući, posebno kada je reč o broju preminulih, koji ostaje vrlo nizak.\nHenkok je istakao da to pokazuje da vakcina protiv korona virusa deluje.\nSukob policije i demonstranata zbog odloženog ukidanja mera\nLONDON, 21. juna (Tanjug) – Policija u Londonu se sukobila sa demonstrantima ispred britanskog parlamenta koji su se okupili kako bi izrazili negodovanje zbog odluke vlade da povuče prethodnu odluku o ukidanju restriktivnih mera uvedenih radi sprečavanja širenja korona virusa.\nNa video snimcima objavljenim na društvenim mrežama vidi se kako policajci vade pendreke i govore ljudima da se odmaknu, dok se u pozadini čuju sirene, preneo je britanski dnevnik Ekspres.\nSedmi po svetu po broju preminulih\nBritanija radi na ublažavanju ograničenja za putovanja za kompletno vakcinisane, kako bi se ljudima omogućilo uživanje u letnjem odmoru na evropskim plažama, ali planovi još nisu dovršeni, izjavio je danas britanski ministar zdravlja Met Henkok.\nBritanski ministar je za “Skaj njuz” rekao da vlada u Londonu želi da dozvoli ljudima porodični odmor, ali samo kada je to bezbedno, prenosi agencija Rojters.\n“Radimo na planovima da suštinski omogućimo da vakcina donese neke slobode koje su morale biti ograničene da bi ljudi bili bezbedni”, rekao je Henkok za “Skaj njuz”.\nUpitan da li će vakcinisani ponovo uživati u slobodi do avgusta i da li će ove godine uživati u odmoru u inostranstvu, Henkok je rekao da vlada želi da osigura sigurnost, ali da razume da ljudi žele da im se vrate slobode.\n“Kada budem u stanju da kažem nešto konkretnije, to ćemo i učiniti, ali to je apsolutno nešto na čemu radimo, to je nešto što želim da vidim”, dodao je on.\nTrenutno su britanski državljani u suštini sprečeni da putuju u većinu zemalja – uključujući i u one u Evropskoj uniji – jer su pravila o karantinu i testiranju izuzetno kompleksna i skupa, ocenjuje Rojters.\nIz tog razloga je turistička industrija zatražila od Britanije da ukloni svoje zahteve za testiranje i izolaciju kompletno vakcinisanih putnika protiv kovida-19, nalik šemi Evropske unije.\nBritanija je trenutno sedma u svetu po broju preminulih od kovida-19 sa skoro 128.000 smrtnih slučajeva, ali ima jednu od najbržih kampanja vakcinacije na globalnom nivou, pošto je čak 80 odsto odraslih primilo prvu dozu vakcine protiv kovida-19, a gotovo 60 odsto drugu dozu vakcine.


Svečana akademija „Stopama Svetog Save“ u repriznim terminima - Moja učionica\nSvečana akademija „Stopama Svetog Save“ u repriznim terminima\nMinistarstvo prosvete, nauke i tehnološkog razvoja obeležilo je ove godine školsku slavu Sveti Sava specijalnom emisijom „Stopama Svetog Save“ koja je emitivana u sredu, 27. januara na Radio-televiziji Srbije.\nSvetosavska akademija koju Ministarstvo tradicionalno organizuje 27. januara u Narodnom pozorištu u Beogradu ove godine zbog epidemiološke situacije realizovana je na drugačiji način.\nMinistarstvo prosvete, nauke i tehnološkog razvoja želelo je da kroz bogat kulturno-umetnički program široj javnosti predstavi značaj obrazovanja i vaspitanja, reformski proces prosvete i nauke koji je u toku, kao i svih 29 dobitnika Svetosavske nagrade za 2020. godinu.\nMinistar prosvete, nauke i tehnološkog razvoja Branko Ružić podsetio je na ključne zavetne poruke prosvetiteljskog dela Svetog Save i istakao da su obrazovanje i vaspitanje ključni činioci napretka društva i države.\nUpravo zato je važno da u deci od njihovog najranijeg uzrasta podstičemo radoznalost i ljubav prema knjizi, novim saznanjima i veštinama, da tu ljubav kasnije širimo i razvijamo, kako za ličnu sreću, tako za napredak našeg društva i opštu dobrobit čovečanstva“, rekao je ministar.\nOn je dodao da se za ostvarivanje tih plemenitih zadataka, u skladu sa politikama Vlade Republike Srbije, opredelilo 160.000 zaposlenih u vaspitno-obrazovnom sistemu koji su uvereni da se samo pravim, kreativnim prenošenjem znanja, mogu stvoriti pravi ljudi sutrašnjice.\nNa današnji dan svaka škola, svako dete, svaki naši sunarodnik, ma gde god da se nalazi u svetu, iskazuje privrženost imenu i neprolaznom delu velikog narodnog prosvetitelja, utemeljivaču samostalne srpske države i crkve, našem prvom arhiepiskopu – Svetome Savi“, rekao je Ružić podsećajući na značaj ovog datuma.\nZaostavština Svetog Save zastupljena je u programima nastave i učenja na srpskom jeziku, na svim nivoima obrazovanja i vaspitanja, koji se ostvaruju u Srbiji, kao i školama na srpskom jeziku u inostranstvu.\nGledaoci su mogli da se prisete i kako su o Svetom Savi govorili Patrijarh Irinej, Patrijarh Pavle i Mitropolit Amfilohije.\nU duhu tradicije prethodnih Svetosavskih akademija, u ovoj specijalnoj emisiji poznati dramski umetnici publici su predstavili delove iz života Rastka Nemanjića i Mihajla Pupina, dok su o tome na koji je način Sveti Sava uticao na njihove živote govorili teniser Novak Đoković, violinista Stefan Milenković i glumac Miloš Biković.\nU muzičkom delu nastupali su Danica Crnogorčević i grupa „357“, kao i horovi „RTS“, „Kolibri“, „Rastko“i „Čarolija“.\nEmisija je na Drugom programu Javnog medijskog servisa Radio-televizije Srbije emitovana u sredu, 27. januara 2021. godine u 18 časova, a reeemitivana je na Radio-televiziji Vojvodine i Radio-televiziji Republike Srpske.\nEmisija će biti prikazana u repriznom terminu u subotu, 30.1.2021. na Drugom programu RTS u 13.00 časova, a na kanalu RTS Svet istog dana u 15.00 časova.\nEmisiju možete pogledati na sajtu Ministarstva prosvete, nauke i tehnološkog razvoja, preko YouTube kanala.\nSvetosavska akademija 2021. godine – Stopama Svetog Save\nMinistarstvo prosvete, nauke i tehnološkog razvoja obeležilo je ove godine školsku slavu Sveti Sava specijalnom emisijom „Stopama Svetog Save“ koja je emiti…


LIGA TRAŽI ODVOJENU STATISTIKU ZA VOJVODINU !\nČlanovi : 108663\nBroj pregleda : 6714094\n04.09.2010 / Akademediasrbija\nLiga socijaldemokrata Vojvodine pokrenuće inicijativu za ponovno osnivanje Zavoda za statistiku Vojvodine na jednom od dva naredna zasedanja Skupštine Vojvodine, najavljuje za „Politiku” zamenik predsednika te stranke Bojan Kostreš.\nIako priznaje da o tome još nije bilo razgovora sa koalicionim partnerima, Kostreš očekuje da će ih podržati Demokratska stranka i Savez vojvođanskih Mađara. Na pitanje da li će tražiti i podršku G17 plus i SPS, on odgovara da za njih stav te dve stranke „nije bitan”, jer ih ne smatraju dugogodišnjim koalicionim partnerima u Vojvodini, kao što su to DS i SVM.\n„Ako bude političke volje, posao oko osnivanja zavoda mogao bi da se završi za mesec dana. Nemamo signale da će naša inicijativa biti prihvaćena, ali sigurno ćemo istrajati u nameri da Vojvodina dobije svoj zavod za statistiku jer je izuzetno važno da znamo koliko pokrajina proizvodi, zarađuje i sa koliko novca učestvuje u budžetu države. Zavod bi vrlo brzo opravdao ulaganja i omogućio da se dobiju statistički pokazatelji koji su neophodni za kreiranje ekonomskog prostora i upravljanje razvojem”, kaže Kostreš.\nZa ligaše je zahtev za vraćanje Zavoda za statistiku Vojvodine jedan od najvažnijih koraka u procesu vraćanja pune autonomije Vojvodine i ovo nije njihov prvi pokušaj da Vojvodina ponovo dobije zavod koji je ugašen pre skoro 20 godina. Tu ideju su pokušali da „proguraju” i kada je usvajan Statutu Vojvodine. Predsednik vojvođanske vlade Bojan Pajtić (DS) tada je objasnio da je to neophodno da bi pokrajina mogla da sprovodi razvojne mere. Zavod je, međutim, „ispao” iz teksta Statuta u toku usaglašavanja u okviru radne grupe Vlade Srbije, a prema nekim nezvaničnim informacijama, glavni protivnici osnivanja pokrajinskog zavoda bili su predstavnici G17 plus.\nFunkcioner Demokratske stranke Dragoslav Petrović, koji je u vladajućoj koaliciji u pokrajini koordinirao izradu Statuta, sada za „Politiku” kaže da se ne seća zašto je iz spiska nadležnosti izbačeno osnivanje statističkog zavoda Vojvodine. „Tačno je da je taj predlog postojao, ali je u fazi usaglašavanja na nivou Radne grupe u Vladi Srbije izbačen. Sećam se da smo pokušali i sa nekim amandmanom, ali to nije prihvaćeno”, kaže Petrović.\nKostreš kaže da ne zna ko je tačno „obrisao” zavod iz Statuta, ali naglašava da je to svakako bilo na sugestiju republičke vlade. „Sećate se da je, u momentu kada se usvajao statut Vojvodine, LSV uspeo da se izbori za to da Novi Sad dobije status glavnog grada, za postojanje VANU, za mogućnost otvaranja predstavništva u Briselu, osnivanje Razvojne banke Vojvodine. To je učinjeno u razgovoru predsednika LSV Nenada Čanka i premijera Cvetkovića. Međutim, nismo uspeli da postignemo saglasnost oko Zavoda za statistiku. Zato to pitanje pokrećemo sada”, objašnjava on.\nDragoslav Petrović nije želeo da odgovori da li će demokrate podržati predlog svojih koalicionih partnera. „Mislim da sada nije momenat za otvaranje te teme jer smo ušli u proceduru preuzimanja novih nadležnosti koje su po Statutu pripale pokrajinskoj administraciji i, po mom mišljenju, nije realno da u narednih 10 meseci, otvaramo neki novi posao. To nikako neće uticati na povećanje efikasnosti pokrajinske administracije za koju se sve vreme grčevito borimo”, objašnjava Petrović.\nOn kaže da u pokrajinskoj administraciji nisu zadovoljni brzinom kojom dobijaju podatke iz Republičkog zavoda, ali da to ne znači da je rešenje u osnivanju još jednog zavoda. „Postoji problem oko ažuriranja podataka, oko njihove obrade i blagovremene dostupnosti, ali mislim da ima mnogo prostora za unapređenje rada Republičkog zavoda za statistiku. Nisam protiv toga, ali kažem da nije jedino rešenje u tome da se osnuje nova institucija”, kaže Petrović.\nNa pitanje zašto rešenje ne potraže u unapređenju rada Republičkog zavoda Kostreš kaže: „Imamo podatke na nivou cele Srbije, i nemamo dovoljno precizne podatke za Vojvodinu. Postoji više opcija kako se taj problem može rešiti, ali mi o vraćanju Zavoda za statistiku Vojvodine govorimo sa aspekta vraćanja vojvođanske autonomije”.\nKovačević: Sve države imaju centralizovanu statistiku\nZamenik direktora Republičkog zavoda za statistiku Miladin Kovačević kaže da se u krajnjoj liniji sve svodi na pitanje naziva, a ne suštine i da se u ovom slučaju politika uplela tamo gde joj nije mesto: „U Novom Sadu postoji odeljenje tog zavoda koje ne funkcioniše ništa drugačije nego kad je postojao poseban vojvođanski zavod”, dodaje Kovačević. Prema njegovim rečima, sve države imaju centralizovanu statistiku, pa čak i EU ima Evrostat, u okviru UN postoji takođe statističko odeljenje.\n„Statistika je veoma osetljiv informatički sistem u kome mora da postoji hijerarhija. Na nivou nacionalne statistike to znači da je uslov za dobro funkcionisanje statističkog sistema da sve mora biti postavljeno tako da regionalna odeljenja, odnosno filijale predstavljaju jedinstven korpus statističara. Samo tako može da se postigne organizaciono jedinstvo, koje je posebno važno za velike akcije kao što je recimo popis stanovništva. Zbog toga bi bio potpuni presedan da postoje dva zavoda, odnosno da realne statistike postoje paritetno”, objašnjava Kovačević.


Izvor: B92, 27.Maj.2020, 10:45\nOpštinski odbor DPS-a u Herceg Novom oštro je kritikovao predsednika opštine Stevana Katića, koji se javno usprotivio odluci zvanične Podgorice.\nKatić, koji odluku vlasti da selektivno otvori granice i zadrži zabranu za ulazak u Crnu Goru gradjanima Srbije i BiH, smatra pogrešom, juče je saopštio da su građani Srbije i BiH obrodošli u Herceg Novi I to u što većem broju.\nIz hercegnovoskog DPS-a, međutim, osuđuju Katićevu izjavu i kažu da je jasno da je >> Pročitaj celu vest na sajtu B92 << prihvatio da "postane bilbord po kojem će se lepiti poruke pojedinih političkih krugova iz drugih država".\nIzjava Katića, kažu iz DPS Herceg Novi, koji povremeno stavi i masku predsednika Opštine, ispunjava isključivo kriterijume jeftinih tabloida.\n"Nakon što je sa njemu bliskim predsednikom opštine Jagodine ugovorio branje mimoza u sred letnje turističke sezone, i osnivanje zoološkog vrta, na red su, nakon biljaka i životinja, došli ljudi", navodi se u saopštenju hercegnovoskog DPS.\nTvrde da Katića i Demokrata nije bilo nigde, dok se Crna Gora borila protiv korona virusa I koja je, kako kažu, prva u Evropi uspela da reši pandemijsku krizu, čime je ubrzan vitalno važni turizam.\nA čim je ta opasnost prošla, iz DPS kažu da su Katić I Demokrate, umesto da se raduju ovakvim rezultatima, “izašli iz svojih skloništa” I napali one koji su odgovornim pristupom, znanjem i požrtvovanošću sačuvali Crnu Goru od stradanja.\nOptužuju Katića i Demokrate da, pokušavaju da se dodvore građanima egistencijalno vezanim za turizam pogrešno interpretirajući vladino saopštenje o postepenom otvaranju granica u skladu sa preporukama struke.\n"Katiću bi bilo bolje da se iz partijske vrati u opštinsku fotelju i zakaže sednicu Skupštine, kako bi legitimni predstavnici građana, u skladu sa zakonom, mogli da rade svoj posao i donose odluke koje su potrebne za normalno funkcionisanje grada. A građani Crne Gore i država okruženje znaće da procene ko zavađa narod - odgovorni predstavnici državnih institucija ili promašeni političari poput Katića", navodi se u saopštenju DPS Herceg Novi.\nOpštinski odbor vladajuće stranke u Crnoj Gori Demokratske partije socijalista (DPS) u Herceg Novom oštro je danas kritikovao predsednika te opštine Stevana Katića, koji se javno usprotivio odluci zvanične Podgorice da selektivno otvori granice i zadrži zabranu za ulazak u Crnu Goru građanima...


Zrenjaninski socijalni forum podržao građanske proteste - Društvo - Dnevni list Danas\nPočetna » Društvo » Zrenjaninski socijalni forum podržao građanske proteste\nZrenjaninski socijalni forum podržao građanske proteste\nZrenjaninski socijalni forum (ZSF) podržao je danas građanske proteste u Srbiji, ali je ocenio da osim političkih treba da budu postavljeni ekonomski i socijalni zahtevi kako bi bili masovniji i uspešniji.\n5Piše: Beta 06. januara 2019. 12.44\n„Ukoliko demokratija postoji samo u političkim institucijama, a ne i u preduzećima, onda ona ne deluje privlačno običnim ljudima. Preduzeća u Srbiji su danas privatne tiranije u kojima su zaposleni lišeni ne samo pristojne zarade i radnih prava nego je negirano i njihovo elementarno ljudsko dostojanstvo“, naveo je ZSF u saopštenju.\nKako se navodi, uslov za opstanak države prekidanje rasprodaje nacionalne privredne imovine i prirodnih resursa.\n„Telekom, EPS i druga javna preduzeća ne smeju se prodavati u bescenje, moraju ostati u državnom vlasništvu. Moramo zadržati kontrolu nad našim prirodnim resursima, oni ne smeju biti u vlasništvu stranih i domaćih privatnih kompanija. Nema demokratije bez socijalne demokratije“, smatra ZSF.\n„Zemlja sa ovakvim sistemom nema razvojne perspektive, Srbija sve dinamičnije gubi stanovništvo, najsposobniji mladi ljudi gledaju kako da pobegnu iz zemlje. Državni aparat je uništen partijskom upravom, ključne pozicije dobijaju osobe sa kupljenim diplomama, na sve strane bujaju korupcija, kriminal, javašluk i diletantizam“, ukazao je ZSF.\ngradjanski protesti, zrenjaninski socijalni forumZrenjanin\nJerkov (DS): Vreme da se protesti organizuju i u Novom Sadu\nSmešni su toliko ovi građanski , greška , stranački protesti .Pa nema gde.\nMiss Londona kaže:\nOvo nije za smejanje koliko je jadno ovo je za plakanje.\n06. januara 2019. u 17.50\nSve je ovo smešnooo i jadnoo.\n06. januara 2019. u 22.21\nNisu to građanski protesti već opozicioni protesti.\n06. januara 2019. u 22.23\nSavetujem da protest po imenu „1 u 5 miliona“ promene u ime „1 u 500 Đilasovih miliona“.


SDP BiH: Izjave Milanovića o BiH neprihvatljive\nNermin Nikšić, predsjednik BiH\nIzjave predsjednika Socijaldemokratske partije Hrvatske Zorana Milanovića o Bosni i Hercegovini i njenim narodima potpuno su neprihvatljive i samo dodatno usložnjavaju političku situaciju u BiH, ali i regionu, saopšteno je iz Socijaldemokratske partija (SDP) BiH.\n"Kao partija koja baštini principe socijaldemokratije i čvrsto vjeruje u jednakost svih u BiH, poručujemo Milanoviću da čim prije dođe u BiH i pokuša shvatiti njene temeljne vrijednosti različitosti i suživota", stoji u reakciji.\nOvi principi i vrijednosti u BiH su, unatoč ratu i nacionalističkoj politici, koja ih razara duže od 20 godina, ipak opstali. Najmanje što jedan čelnik socijaldemokratske partije može učiniti jeste da u svojim istupima ne dovodi u pitanje vrijednosti na kojima se jedino može graditi normalna država - kaže se u saopštenju SDP-a BiH.\nU SDP-u smatraju da je mnogo razloga zbog čega Evropska unija treba preko reda primiti BiH u svoje članstvo, "ali je upravo nacionalistička politika i retorika ta koja ne dopušta uspostavljanje evropskih standarda i ispunjavanje tih uslova".\n"Nažalost, ovakvim izjavama Milanović pokazuje da ne razumije BiH i da je dozvolio da stereotipi osmišljeni u kuhinjama nacionalističkih tabora, pored njihove, određuju i njegovu politiku" - naveli su iz SDP-a BiH\nTa stranka očekuje od SDP-a Hrvatske da provodi politiku zaštite temeljnih građanskih vrijednosti, koje se moraju poštovati, kako u Republici Hrvatskoj tako i u Bosni i Hercegovini, naglašeno je također.\nLider SDP-a i bivši hrvatski premijer Zoran Milanović je na zatvorenom sastanku sa braniteljima u utorak, na kojem je govorio o odnosima sa Srbijom i BiH, a koji je procurio u javnost, rekao da BiH uopšte nije država, već je upotrijebio uvredljiv termin.


Prointer prošle godine duplirao prihode, partneri većinom državne firme | Insajder\nPrema analizi Insajdera Prointer beleži ogroman rast u poslednje četiri godine, i to zahvaljujući sve većem broju poslova koje dobija putem javnih nabavki od državnih preduzeća i institucija.\nU izveštaju za 2016 godinu na spisku 15 najznačajnijih partnera ove kompanije navode se Telekom Srbija, Jugoimport SDPR, EPS, JKP Parking servis, Gradska uprava grada Beograda, Republički geodetski zavod, MUP, Transnafta i Uprava carina.\nKao najveći kupac upisana je firma Win Win iz Čačka koja je bila u sastavu kompanije Alti, a koju je Prointer preuzeo tokom 2016 godine. Zbog neprijavljivanja te kupovine, Komisija za zaštitu konkurencije kaznila je Prointer sa 6,7 miliona dinara u julu ove godine.\nZa nedozvoljeno preuzimanje Altija Komisija je saznala iz pitanja koje su joj uputili novinari Insajdera.\nDok je Komisija sprovodila postupak ispitivanja da li je ovo pripajanje dovelo do monopola, samo u prvih pet meseci ove godine Prointer je s državnim organima i javnim preduzećima sklopio ugovore za skoro 40 novih nabavki, vrednosti preko 3 miliona evra.\nTokom postupka ispitivanja neprijavljene koncentracije, Komisija je utvrdila da Prointer nije stekao monopol pošto je „firma Alti orjentisana na maloprodaju, a Prointer ka pravnim licima koja kupuju računarsku opremu za sopstvene potrebe i vrše uvođenje poslovnih programskih rešenja“.\nIpak, u rešenju Komisije nema podataka o tome koliki udeo na tržištu prodaje i uvođenja poslovnih programskih rešenja ima Prointer.\nNa pitanje novinara Isnajdera zbog čega ti podaci nisu objavljeni, Komisija je odgovorila da će to tek biti predmet analize.\n„Komisija za zaštitu konkurencije namerava da u narednom periodu izvrši dodatnu analizu uslova konkurencije na tržištu trgovine na veliko softverima i računarskom opremom. Komisija će posebnu pažnju posvetiti segmentima koje sprovedeni postupak nije obuhvatio, jer nisu predstavljali relevantno tržište, kao što je na primer tržište javnih nabavki“, navodi se u odgovoru Insajderu iz jula 2017.\nOd tada, međutim, nisu saopšteni nikakvi podaci o rezultatima analize položaja Prointera na tržištu javnih nabavki.\nZa četiri godine Prointer uvećao prihode za preko 80 puta\nNagli rast kompanije Prointer na tržištu informacionih tehnologija, najbolje se može vidite iz podatka da je tokom 2012. ova firma pobedila na jednom, a 2016. na 150 tendera - od uvođenja informacionih sistema do nabavke računara i tonera.\nProinter je 2012. imao prihod od 73 miliona dinara, 2013. blizu 400 miliona, a prema poslednjem objavljenom finansijskom izveštaju u 2015. veći od 2,5 milijardi dinara. Prošle godine prihodi firme su dodatno uvećani i iznosili su više od 6 milijardi.\nPremijerka Ana Brnabić je nadavno na pitanje novinara Insajdera kako objašnjava drastičnu ekspanziju Prointera u poslednjih pet godina, i to zahvaljujući poslovima sa državom, rekla da nema objašnjenje, jer se nije bavila time.\nVlasnik Prointera je Slobodan Kvrgić, a u njegovom vlasništvu su i firme Prointer System, Prointer Web, Halcom Prointer, Iskratel Prointer.\nPrema istraživanju Insajdera, Prointer je preko firme Alti, početkom jula 2017. za 915 000 evra kupio i kompaniju Eurosalon fabrika čiji je vlasnik bio Slaviša Kokeza, predsednik Fudbalskog saveza Srbije i član SNS.\nZanimljivo je da je Slaviša Kokeza upravo od vlasnika Altija i Prointera Slobodana Kvrgića, samo dve i po godine ranije, kupio istu tu fabriku, ali za pet puta manje novca, odnosno za 191 000 evra.


6. maj 2020. Druga sednica Narodne skupštine Republike Srbije za vreme vanrednog stanja\nPredsednica Narodne skupštine Maja Gojković sazvala je Drugu sednicu Narodne skupštine Republike Srbije za vreme vanrednog stanja, za sredu, 6. maj 2020. godine, sa početkom u 10.00 časova.\nPredlog odluke o ukidanju vanrednog stanja, koji je podnela Vlada i\nPredlog zakona o važenju uredaba koje je Vlada uz supotpis predsednika Republike donela za vreme vanrednog stanja i koje je Narodna skupština potvrdila, koji je podnela Vlada.\nNarodna skupština prihvatila je predlog predsednice Narodne skupštine Maje Gojković da se obavi zajednički jedinstveni pretres o obe tačke dnevnog reda sednice.\nSednici je prisustvovala predsednica Vlade Ana Brnabić i potpredsednik Vlade i ministar spoljnih poslova Ivica Dačić.\nNarodna skupština vodila je i zaključila zajednički jedinstveni pretres o Predlogu odluke o ukidanju vanrednog stanja i o Predlogu zakona o važenju uredaba koje je Vlada uz supotpis predsednika Republike donela za vreme vanrednog stanja i koje je Narodna skupština potvrdila, koje je narodnim poslanicima obrazložila predstavnik predlagača, predsednica Vlade Ana Brnabić.\nPošto je Narodna skupština obavila raspravu o svim tačkama dnevnog reda sednice, predsednica Narodne skupština Maja Gojković odredila je sredu, 6. maj, sa početkom u 20.45 časova, kao Dan za glasanje o tačkama dnevnog reda Druge sednice Narodne skupštine Republike Srbije za vreme vanrednog stanja.\nU Danu za glasanje, 6. maja, Narodna skupština usvojila je, većinom glasova narodnih poslanika, Predlog odluke o ukidanju vanrednog stanja, koji je podnela Vlada i Predlog zakona o važenju uredaba koje je Vlada uz supotpis predsednika Republike donela za vreme vanrednog stanja i koje je Narodna skupština potvrdila, koji je podnela Vlada.\nPošto je Narodna skupština obavila raspravu i odlučivanje o svim tačkama dnevnog reda sednice, predsednica Narodne skupština Maja Gojković zaključila je Drugu sednicu Narodne skupštine Republike Srbije za vreme vanrednog stanja.\nSTENOGRAFSKE BELEŠKE - Druga sednica Narodne skupštine Republike Srbije za vreme vanrednog stanja


Izložbа slikа Viktorа Rаnđelovićа u leskovаčkom Nаrodnom muzeju - Konkursi regiona\nby KR 25/09/2011 13/10/2011 073\nViktor Ranđelović, umetnik čija dela privlače pažnju ljubitelja slikarstva\nLESKOVAC – U Nаrodnom muzeju zatvorena je izložbа slikа Viktorа Rаnđelovićа, аkаdemskog slikаrа iz Leskovcа, koji je studirаo nа Cetinju u klаsi profesorа Drаgаnа Kаrаdžićа.\nOvu izuzetno posećenu izložbu, koja je trajala tri nedelje tri nedelje, otvorilа je Mаrinа Ljubisаvljević, v.d. nаčenice Uprаve zа društvene delаtnosti, ukаzаvši nа znаčаj kulture i vrednosti Rаnđelovićevog umetničkog stvаrаlаštvа.\nAkаdemski slikаr Viktor Rаnđelović rođen je u Leskovcu 1974. godine. Srenju umetničku školu zаvršio je u Nišu, а usаvršаvаo je slikаrstvo u Frаncuskoj.\nRаnđelović je, između ostаlog, dobitnik prve nаgrаde nа ,,Jаsenjem sаlonu’’ u Leskovcu, а imаo je više sаmostаlnih i grupnih izložbi u zemlji i inostrаnstvu.\nSlike izložene u Nаrodnom muzeju plod su sedmogodišnjih pripremа i posle Leskovcа videće je ljubitelji umetnosti u mnogim gradovima širom Srbije, ali i u inostranstvu.


Otkazivanje debate o slobodi medija u Nišu praksa Vučićevog režima - NOVA stranka\n23.04.2019 Press služba debata, Institut za evropske poslove, Naslovna, Niš, osuda 0\nOtkazivanje debate u organizaciji Instituta za evropske poslove, pod nazivom „Sloboda izražavanja na tragu evropskih vrednosti“, čije je održavanje bilo zakazano juče u Nišu, još je jedan dokaz gušenja slobode govora, mišljenja i kritike, tako svojstveno aktuelnoj vlasti.\nNaime, na debati je najavljena kao moderatorka novinarka Olja Bećković, a trebalo je da govore i prof. dr Čedomir Čupić, novinari Ivan Ivanović i Milojko Pantić i zamenica urednika NIN Vesna Mališić. I sam pogled na spisak govornika jasno govori o razlozima otkazivanja događaja, pod okriljem navodnog „pucanja cevi u hotelu“, čija sala je trebalo da bude domaćin debate. Očigledno je da je po sredi još jedan slučaj targetiranja i diskriminisanja svih koji nisu programirani da misle i govore kao onaj koji sebe naziva predsednikom države, Aleksandar Vučić. Verovatno je, isto tako kao što je pukla cev u hotelu socijaliste Novice Tončeva, sasvim slučajno i predsednikova savetnica za medije Suzana Vasiljević naprasno otkazala već potvrđeno učešće na pomenutoj debati.\nOvakve i slične sabotaže i sužavanje prostora za dijalog o važnim temama za javnost jeste praksa koja dokazuje da je režim odavno „zakucao na sva vrata“ – vrata hotela, domova kulture, pozorišta, a i privatnih kuća širom Srbije. Nova stranka stoga najstrože osuđuje još jedan pokušaj gušenja prostora za politički dijalog, ali i podvlači da će, za razliku od licemernog puta kojim ka EU ide Aleksandar Vučić, nastaviti sa iskrenim zalaganjem da Srbija konačno postane metropola 21. veka i deo Evrope, kojoj i pripada.\nPrevious article\tSramna odluka gradske vlasti, GSP spaja praznike Next article\tŽivić: BUSdućnost Srbije\nHitno omogućiti nesmetan rad novosadskom Kanalu 9


Širom Srbije uskladišteno 5.000 tona opasnog otpada - Ekonomske Vesti\nŠirom Srbije uskladišteno 5.000 tona opasnog otpada\n23. mar. 2015 23. mar. 2015 Luka Matić Barič, Ekotank, Ministarstvo poljoprivrede i zaštite životne sredine, opasni otpad, Prva iskra, Šabac, Vlada Srbije\nSkoro šest godina nakon što je Vlada Srbije donela Zaključak o zbrinjavaju opasnog otpada iz Šapca taj otpad će i zaista biti uklonjen.\nReč je o otpadu koje se nalazi na lokaciji čiji je vlasnik kompanija ECO-GAS MSG iz Beograda, a kupila ga je od kompanije Ekotank, takođe iz Beograda. U periodu od jula do oktobra 2010. godine na toj lokaciji je sakupljan otpad sa teritorije cele Srbije i on danas teži 92 tone.\nZa uklanjanje ovog opasnog otpada, koji je neuslovno uskladišten, iz budžeta Republike Srbije ove godine će biti izdvojeno 10 miliona dinara, saopštilo je Ministarstvo poljoprivrede i zaštite životne sredine.\nPored lokacije u Šapcu, projekat zbrinjavanja opasnog otpada biće sproveden i u Prvoj iskri iz Bariča, odakle će do kraja maja biti zbrinuto ukupno 750 tona opasnog otpada, za šta je država izdvojila 120 miliona dinara.\nKako su saopštili nadležni organi, u Srbiji je ukupno uskladišteno 5.000 tona opasnog otpada i on se nalazi u 70 kompanija koje su u restrukturiranju.\n← Da li nam Ljajić iz Crne Gore donosi jeftiniji roming?\nOve nedelje Srbija će se zadužiti 32 milijarde dinara? →\nUsvojen Predlog zakona o stečaju i likvidaciji banaka\n27. jan. 2015 Luka Matić Komentari su isključeni na Usvojen Predlog zakona o stečaju i likvidaciji banaka\nSindikati Telekoma Srbije predali 100.000 potpisa protiv prodaje


SAD kaznile devet kompanija zbog prodaje vojne opreme Iranu\nAdministracija predsednika Buša objavila je da je zavela sankcije protiv 9 stranih firmi, zbog toga što su Iranu prodavale opremu i materijale za proizvodnju oružja za masovno uništenje.\nU pitanju je jedna od najsveobuhvatnijih akcija koje su preduzete do danas, na osnovu zakonskog akta koji je Kongres usvojio pre 5 godina. Ova akcija predstavlja deo vrlo agresivnih američkih napora da se Iran spreči da dođe u posed oružja za masovno uništenje.\nDržavni sekretarijat je saopštio da su jedno-godišnje sankcije počele 23. decembra, i da će one 9 kompanija sprečiti da posluju sa američkom vladom, kao i da nabavljaju američku visoku tehnologiju i proizvode. Od te grupe čak 6 kompanija su kineske firme, od kojih su 3 i ranije kažnjavane.\nJedna od firmi, China North Industries Group – poznata po skraćenici NORINCO, kršila je zakon u više navrata, a jedan visoki funkcioner tu kompaniju opisuje i kao serijskog prekršioca. Pored kineskih, kažnjene su i 2 indijske firme, koje se bave izvozom hemikalija, dok je kažnjena austrijska kompanija Štejer-Manliher poznata kao proizvođač naprednih borbenih sistema.\nPortparol državnog sekretarijata, Adam Ereli, ukazao je da su sankcije svim tim kompanijama zavedene na osnovu pouzdanih informacija, prema kojima su ta preduzeća Iranu prodavala zabranjenu opremu i tehnologiju. Zavedene sankcije, protiv nekih od firmi, imaće samo simboličan značaj pošto te kompanije ne posluju sa SAD. Ipak, gospodin Ereli je ukazao da će objavljivanje imena tih preduzeća dovesti do toga da ih njihove lokalne vlade kontrolišu, kao i međunarodna zajednica.\n"U pitanju je važno i efikasno sredstvo za ograničavanje iranskih napora da razviju projektile i oružje za masovno uništenje. Verujem da će ovo imati uticaja tako što će vladama skrenuti pažnju na aktivnosti koje se događaju na njihovim teritorijama, kao i da će dovesti do mera i akcija kako bi se ove vrste aktivnosti sprečile.”\nGospodin Ereli je ukazao da je uprkos različitim reakcijama stranih vlada na američke sankcije, ovoga puta austrijska vlada pružila dobru saradnju. On je istovremeno ukazao da je u pitanju biznis u kome će uvek biti neko ko će poslovni interes staviti ispred zajedničkog dobra.


O Odredu izviđača „Vasa Čarapić“ | Odred Izviđača "Vasa Čarapić"\nPočetna » O Odredu izviđača „Vasa Čarapić“\nO Odredu izviđača „Vasa Čarapić“\nOdred izviđača “Vasa Čarapić” je nastao 28.12.1952. godine na inicijativu učenika i profesora Prve beogradske gimnazije i od tada uspešno sprovodi izviđački program u svojim jedinicama koji je zasnovan na principima Svetske izviđačke organizacije, najmasovnije organizacije mladih u svetu koja broji preko 32 miliona članova. Od svog osnivanja, do danas, Odred kontinuirano deluje na teritoriji opštine Stari grad, a u okviru Saveza izviđača Srbije i Saveza izviđača Beograda, gde se bavi neformalnim obrazovanjem dece i mladih. Tokom ovog perioda preko 25 000 mladih bilo je uključeno u različite aktivnosti Odreda. Odred izviđača Vasa Čarapić svojim delovanjem ostvaruje misiju izviđaštva, odnosno doprinosi obrazovanju mladih ljudi, kroz sistem vrednosti zasnovan na izviđačkom zavetu i zakonu, pomaže izgradnju boljeg sveta u kome su mladi ostvareni kao pojedinci i imaju konstruktivnu ulogu u društvu. Time se mladi uključuju u proces neformalnog obrazovanja tokom celokupnog perioda njihovog razvoja, primenom posebnog metoda koji svakog pojedinca čini glavnim nosiocem procesa sopstvenog razvoja, osobom koja se oslonja na sopstvene snage, koja je odgovorna, posvećena i spremna da pruži podršku drugima. Odred razvija kod dece i mladih ljubav prema prirodi i životu u njoj, razumevanje za njene zakone i uči ih da čuvaju floru i faunu i ostala bogatstva prirode i uključuje ih u sve akcije zaštite prirode, čovekove radne i životne sredine; svestrano vaspitava svoje članove i razvija kod njih pozitivne osobine kao što su: kreativnost, skromnost, istrajnost, snalažljivost, hrabrost, iskrenost, radost, drugarstvo, poštenje, toleranciju, štedljivost i smisao za život u manjim i većim grupama; razvija kod svojih članova poštovanje ljudi, razvijanje prijateljstva među ljudima i narodima i poštovanje njihovog ličnog, nacionalnog, verskog i političkog ubeđenja.\nPromo spot Odreda izviđača „Vasa Čarapić“\nTokom svog postojanja, naš Odred je postigao značajne uspehe na mnogobrojnim manifestacijama i za svoj rad i zalaganje dobio veliki broj plaketa i priznanja među kojima se izdvajaju „Srebrni javorov list sa zracima“, „Zlatni javorov list sa zracima“, „Zlatni izviđački znak“, „Zlatna plaketa izviđačke zastave“. Preko 30 puta je proglašavan za jedan od najboljih odreda u zemlji noseći naziv „Odred orlova“, a naše čete su osvajale zvanja „Četa orlova“. Naš Odred može da se pohvali velikim brojem izviđača sa zvanjem „Izviđač orao“ kao i brojnim nosiocima zvanja „Izviđački instruktor prvog stepena“ i „Izviđački instruktor drugog stepena“. Jedan broj naših članova poseduje odlikovanja „Srebrni javorov list sa zracima“ i „Zlatni javorov list sa zracima“, koja predstavljaju najveća priznanja u Savezu izviđača.\nImajući u vidu stručnost, izviđačko znanje i umešnost u rukovođenju jedinicama, ne treba da čudi podatak da su naši članovi često bili birani za starešine Saveza izviđača Beograda, članove Starešinstva Saveza izviđača Beograda, Saveza izviđača Srbije i Saveza izviđača Jugoslavije ili postavljani na mesto načelnika Saveza izviđača Beograda. Učestvovali su, na ovaj ili onaj način, u organizaciji različitih aktivnosti i manifestacija na nivou Saveza izviđača Beograda, Saveza izviđača Srbije i Saveza izviđača Jugoslavije, kao i na brojnim međunarodnim aktivnostima u okviru međunarodnih servisnih timova.\nTokom svog postojanja Odred je učestvovao u svim značajnijim aktivnostima izviđačke organizacije kod nas i u svetu. Bili smo aktivni učesnici svih deset smotri Saveza izviđača Jugoslavije kao i svim smotrama Saveza izviđača Srbije. Takođe, imali smo zapaženo učešće i velike uspehe na svim smotrama Saveza izviđača Beograda, na kojima smo dali svoj doprinos kako kao učesnici tako kao i organizatori. Rado se odazivamo pozivima drugih izviđačkih jedinica iz Srbije i redovno učestvujemo na aktivnostima koje one organizuju. Kao predstavnici Saveza izviđača Srbije učesvovali smo na velikom broju međunarodnih aktivnosti od kojih posebno ističemo velike smotre izviđača (na Tajlandu, u Engleskoj, Portugaliji, Mađarskoj, Makedoniji, Rusiji…) na kojima se okupljaju izviđači iz celog sveta, razmenjuju svoja iskustva i učestvuju u zajedničkim aktivnostima. Naši članovi volontirali su na brojnim međunarodnim aktivnostima kao i u svetskom izviđačkom centru u Kanderštegu – Švajcarska, kao deo međunarodnog servisnog tima, na forumu Svetskog izviđačkog pokreta za program namenjen mladim i odraslim osobama u izviđačkoj organizaciji (na Malti, u Španiji i Sloveniji). Trenutno naš član volontira u češkoj izviđačkoj kancelariji gde pomaže u sprovođenju različitih aktivnosti. Posebno ističemo i to da je naša članica izabrana da bude jedina predstavnica Saveza izviđača Srbije na Svetskom izviđačkom forumu mladih i Svetskoj izviđačkoj konferenciji u Brazilu, koji predstavljaju događaje gde se donose odluke od značaja za Svetski izviđački pokret i gde se planira rad pokreta za naredni period.\nNaš rad u lokalnoj zajednici zasnovan je na buđenju i širenju ekološke svesti i promovisanja izviđačkog načina života. Još od osnivanja, mladima nudimo mogućnost da kvalitetno provedu svoje slobodno vreme, vraćajući ih prirodi i zdravom načinu života. Negujemo dugogodišnju saradnju sa humanitarnim organizacijama, poput Crvenog krsta Srbije. Često smo organizovali akcije sakupljanja sekundarnih sirovina (starih novina i staklenih flaša). U više navrata smo organizovali akciju sađenja mladica kao i čišćenja parkova i zelenih površina na teritoriji opštine Stari grad. Učestvovalo smo u brojnim kampanjama kao što su „Očistimo svet“, „Jedan sat za našu planetu“, „Dan borbe protiv pušenja“, „Dan bez automobila“, „Dan planete Zemlje“… U okviru Dana zaštite životne sredine, učestvovali smo u planiranju i realizaciji akcije „5. jun – moj dan“, u okviru kampanje „Oplaneti se – recikliraj!“. Prošle godine podržali smo i priključili smo se akciji „Očistimo Srbiju“ gde su naši članovi učestvovali u čišćenju obala Save i Dunava. Kroz kampanju „100 godina verni prirodi“ podizali smo ekološku svest sugrađana nizom uličnih akcija, a dok smo učešćem na Sajmu zaštite životne sredine promovisali pozitivne ekološke vrednosti.\nSvojim učešćem podržali smo akciju „Jevremova – ulica susreta“ i tu priliku iskoristili da se predstavimo i promovišemo naše aktivnosti komšijama sa Starog grada. Odred tradicionalno, maja svake godine, organizuje aktivnost „Ilegalac na Starom gradu“ koja, pored mladih sa naše opštine, okuplja i mlade Beograda i čitave Srbije. Mladi tokom tri dana demonstriraju svoje izviđačke veštine i znanja, upoznaju našu opštinu, njenu tradiciju i znamenitosti i razmenjuju svoja iskustva. Sa osnovnim školama na Starom gradu, Mihailo Petrović Alas, Braća Baruh i Skadarlija ostvarujemo blisku saradnju i većina naših članova pohađa ili je pohađala ove škole. Saradnju ostvarujemo i sa razčličitim organizacijama za decu i mlade kao što su: Dečje srce, Osmeh, Mladi istraživači i odredi izviđača širom Srbije. Veliku pažnju posvećujemo osposobljavanju i usavršavanju naših trenera i lidera, koje redovno upućujemo na seminare i treninge, i koji nakon toga vrše edukaciju, kako u našoj, tako i u partnerskim organizacijama.


FoNet portal :: Pretraga / tagId=28800\nTag: vlada srbije, Pogodaka: 230\nPotpredsednica Vlade Srbije i ministarka kulture i informisanja Maja Gojković posetila je danas na Kanskom marketu štand Filmskog centra Srbije i istakla da su imali dobre razgovore sa producentima i filmskim kućama kroz koje se naša zemlja predstavila na pravi način prestižnoj kanskoj publici i filmskim stvaraocima.\nHitno povećati minimalac\nUdruženi sindikati Srbije Sloga pozivali su danas Vladu Srbije u tehničkom mandatu da hitno do kraja maja koriguje minimalne cene rada za drugu polovinu 2022. godine i od juna poveća minimalac zbog porasta cena osnovnih životnih namirnica, energenata, komunalnih usluga i režija.\nUvođenje elektronskog sistema\nDržava će razvojem više od 20 novih elektronskih servisa pokušati da do kraja 2023. prevede oko dva miliona građana Srbije da postanu ePacijenti i da do usluga domova zdravlja i bolnica dolaze elektronskim putem i da već sledeće godine zakažu i do 50 miliona usluga putem portala eZdravlje i mobilne aplikacije i tako brže dođu do željenog lekara.\nVlada Srbije usvojila je na danas Akcioni plan koji će važiti od 2022. do 2023. godiine za spovođenje Programa digitalizacije u zdravstvenom sistemu Srbije za period od 2022. do 2026. godine.\nBez kovid ograničenja\nVlada Srbije saopštila je da od utorka, 3. maja, prestaju da važe sve mere kontrole i ograničenja za ulazak u Srbiju, u vezi sa virusom korona, kako za strane tako i za domaće državljane.\nBiće žita i bez žetve\nMinistar poljoprivrede Branislav Nedimović izjavio je danas da Srbija ima dovoljno hrane i za sebe i za izvoz i da će žita biti čak i kad bi se preskočila jedna žetva.\nGorivo skuplje, cene hrane zamrznute\nVlada Srbije ograničila je danas na dva meseca cene šećera, brašna, suncokretovog ulja i svinjskog mesa, da bi sprečila "deformacije u formiranju cena", dok je cenu evro dizela i evro premijuma BMB 95 uvećala za po sedam dinara umesto dosadašnjih šest.\nKorigovanje izvoznih kvota\nPremijerka Ana Brnabić izjavila je danas da je prioritet Vlade Srbije da stanovništvo bude snabdeveno svim neophodnim namirnicama i da će u skladu s tim biti dopuštan ograničen izvoz svih sirovina, saopšteno je iz njenog kabineta.


Henkel: Vizionarski pristup društvenoj odgovornosti - Moj izbor - nagrada potrošača\nKompanija Henkel više od 145 godina vizionarski pristupa društvenoj odgovornosti. Društveni angažman kompanije Henkel poznatiji je pod terminom korporativno građanstvo i sastavni je deo odgovornosti kompanije da vrati vrednost zajednicama u kojima posluje i aktivno doprinese njihovom daljem razvoju\nPored angažmana za podršku zajednici, fokusiranost na održivo poslovanje predstavlja jednu od ključnih vrednosti za kompaniju Henkel. Kao lider na polju održivosti Henkel je 2010. godine lansirao globalnu Strategiju održivosti koja podrazumeva efikasnije korišćenje resursa i smanjenje ekološkog otiska kroz smanjenje potrošnje vode, električne energije i generisanja otpada. Sledeći načela Strategije održivosti Henkelova fabrika u Kruševcu je prva u Srbiji dobila ISO 50.001 sertifikat za energetsku efikasnost, kao i međunarodni Gold LEED sertifikat.\nOsećaj odgovornosti prema zajednici potiče od osnivača kompanije Frica Henkela, po kome Henkelova fondacija danas i nosi ime. Kompanija veruje da svaki pojedinac pravi razliku, te učenjem o održivom razvoju i njegovoj praktičnoj primeni, teži da svi članovi kompanije, u svojim svakodnevnim aktivnostima brinu o planeti. U tom smislu, jedan od najznačajnijih globalnih projekata pod okriljem Fondacije jeste MIT inicijativa – Make an Impact Tomorrow, koja pruža mogućnost svim zaposlenima da prijave projekte od značaja za lokalnu zajednicu i da volontiraju u njihovoj realizaciji, čime doprinose unapređenju nauke, kulture, obrazovanja, sporta, ali i zaštiti životne sredine i očuvanju zdravlja.\nOve godine MIT inicijativa obeležava 15 godina postojanja u Srbiji. Od 2007. godine realizovano je skoro 200 projekata u vrednosti više od 750.000 evra. Posebno smo ponosni na naše zaposlene koji su i pored svih izazova u 2020. i 2021. godini, uspeli da sprovedu 27 projekata u vrednosti više od 100.000 evra. Ovim su podržani vrtići, bolnice, škole, sportska i kulturno-umetnička udruženja i mnogi drugi.\nJoš jedan od pokazatelja društveno odgovornog poslovanja je i kontinuirana posvećenost očuvanju životne sredine, što najbolje pokazuje ekološki projekat Volim reku, a ti?, koji je Henkel pokrenuo u okviru svog poslovnog segmenta Deterdženti i kućna hemija. Cilj ovog projekta je čišćenje vodnog bogatstva Srbije te kreiranje lepše i čistije prirode za sve nas. Tokom prve godine projekta sa četiri lokacije u Srbiji očišćeno je više od 650kg otpada, dok je prošle godine sa šest lokacija očišćeno oko 3.000kg otpada. Među vodnim bogatstvima koja su očišćena su jezero Ćelije kod Kruševca, Gradsko jezero u Beloj Crkvi, Zavojsko kod Pirota, Zobnatičko, jezero Perućac, kao i najveće i najlepše kupalište i izletište našeg glavnog grada – Ada Ciganlija.\nHenkelov brend Ceresit je prethodnih godina pružio podršku Fondaciji Novak Đoković u izgradnji i adaptaciji brojnih vrtića širom Srbije. Pored toga, osetljivi period za vreme pandemije korona virusa, protekao je u znaku pomaganja zdravstvenom sistemu Srbije, kao i našim najstarijim sugrađanima i to kroz donaciju robe i medicinske opreme u vrednosti od skoro 500.000 evra.\nKompanija Henkel posvećena je unapređenju kvaliteta života i lokalnoj zajednici, te će se slični projekti nastaviti i u narednom periodu.


Poslanici NSRS danas o nacrtu zakona o VSTV RS\n10. Februara 2022.\nPoslanici u Narodnoj skupštini Republike Srpske danas će sjednicu nastaviti raspravom o Nacrtu zakona o Visokom sudskom i tužilačkom savjetu (VSTS) Republike Srpske, koji je prijedlog narodnih poslanika.\nNacrtom zakona o VSTS-u Republike Srpske predviđeno je osnivanje VSTS-a RS i uređuje se njegov rad, organizacija, nadležnosti, ovlaštenja, uslovi i mandat za vršenje sudijske i tužilačke funkcije.\nZakon je neustavan, jer pokušavaju da prenesu nadležnosti sa Bosne i Hercegovine (BiH) na entitet, što prema Ustavu BiH ni jedan od dva entiteta ne može samostalno da radi.\nObrazlažući sinoć predloženi nacrt zakona u ime predlagača, narodnih poslanika, zamjenik predsjednika Kluba poslanika SNSD-a Srđan Mazalica rekao je da ovaj zakonski akt predstavlja preduslov vladavine i zaštite prava i interesa svih građana RS i BiH.\nMazalica je rekao da je Ustavom RS predviđeno postojanje VSTS-a Republike Srpske kojim je propisano da ovaj savjet obezbjeđuje samostalnost, nezavisnost, nepristrasnost, stručnost i efikasnost sudstva i tužilačke funkcije u RS.\n-Nadležnosti VSTS, između ostalog, uključuju imenovanje i sprovođenje disciplinskog postupka i razrješenje sudija, sudija Ustavnog suda Republike Srpske, i obuhvataju javne tužioce u RS i njihove zamjenike – rekao je Mazalica.\nPoslanici će u nastavku sjednice razmatrati i Prijedlog odluke o usvajanju Zoning plana područja posebne namjene Aerodrom Trebinje, kao i Prijedlog budžeta Regulatorne komisije za energetiku Republike Srpske za 2022. godinu.\nNastavak sjednice zakazan je za 10.00 časova.